title: Anne Kukkohovi

text: Kukkohovi oli naimisissa vuosina 2001–2018 Joni Kukkohovin kanssa ja heillä on vuonna 2002 syntynyt Miska-niminen poika.


title: Antonio Pettigrew

text: Antonio Pettigrew (3. marraskuuta 1967 – 10. elokuuta 2010) oli yhdysvaltalainen pikajuoksija. Hän voitti Tokion MM-kisoissa 1991 maailmanmestaruuden 400 metrin juoksussa ja hopeaa 4 × 400 metrin viestissä.


title: Antonio Pettigrew

text: Toukokuussa 2008 Pettigrew myönsi käyttäneensä dopingia uransa aikana. Tunnustuksensa jälkeen Pettigrew sai kahden vuoden kilpailukiellon ja hän menetti Sydneyn olympialaisten pitkän viestin olympiakullan ja vuosien 1997, 1999 ja 2001 MM-kisojen viestikullat. Kaikki Pettigrew'n 1. tammikuuta 1997 jälkeen tekemät tulokset hylättiin.


title: Antonio Pettigrew

text: Vuonna 1998 Pettigrew oli mukana Yhdysvaltain viestijoukkueessa, joka juoksi 4×400 metrin maailmanennätyksen 2.54,20, mutta tulos mitätöitiin Pettigrew'n dopingtunnustuksen jälkeen. Joukkueessa juoksivat Jerome Young, Pettigrew, Tyree Washington ja Michael Johnson.


title: Antonio Pettigrew

text: Pettigrew löydettiin kuolleena autostaan 10. elokuuta 2010. Kuolinsyyksi ilmoitettiin myöhemmin difenhydramiini-nimisen antihistamiinin yliannostus.


title: Age of Conan: Hyborian Adventures

text: Age of Conan: Hyborian Adventures on Funcomin kehittämä MMORPG-roolipeli Windows- ja Xbox 360-alustoille. Se sijoittuu kirjailija Robert E. Howardin Conan-kirjojen maailmaan, Hyboriaan, jossa eletään vuotta 10 000 eaa. Pelin julkaisuajankohta Windowsille oli Pohjois-Amerikassa 20. toukokuuta 2008 ja Euroopassa 23. toukokuuta 2008. Microsoftin Xbox360-konsolille Age of Conan ilmestyy vasta vuonna 2009. Windows-version betatestaus on alkanut vuonna 2006. Pelaajien ulottuvissa oleva betatestaus alkoi 3.huhtikuuta vuonna 2007. Joillekin ennakkotilaajille peli oli saatavilla 17. toukokuuta 2008 eli kolme päivää ennen virallista julkaisupäivää. Vuonna 2011 Age of Conanista tuli ilmaispeli, tarkoittaen että kuukausiajasta tai alkuperäisestä pelistä ei tarvitse enää maksaa.


title: Age of Conan: Hyborian Adventures

text:
Age of Conanissa hahmon voi valita kolmesta eri ihmisrodusta, aquilonialaiset, cimmerialaiset, stygialaiset. Hahmoja on neljää eri päätyyppiä: varas, pappi, sotilas, velho. Jokaisesta päätyypistä on olemassa kolme erilaista päätyypin alaluokkaa. Esimerkiksi varasluokkaan sisältyvät seuraavat hahmotyypit: salamurhaaja, samooja ja barbaari.
Hahmoja voi muokata MMORPG-peliksi suhteellisen paljon ulkonäön kannalta, jonka lisäksi tasojen noustessa hahmot saavat taitopisteitä, joita voi käyttää yleensä taistelun kannalta hyödyttömiin tai lähes hyödyttömiin ominaisuuksiin, esim. kiipeilyyn tai juoksunopeuden kasvattamiseen. Tämän lisäksi tason 10 jälkeen hahmo alkaa saada myös "feat" pisteitä, joilla voi parannella hahmoaan lisää valikoimalla haluttuja ominaisuuksia "feat puusta". Jokaisella hahmoluokalla on kaksi hahmoluokalle omaa feat puutaan, sekä yksi muiden samaan pääryhmään kuuluvien hahmoluokkien kanssa jaettu, muita lyhyempi puu, josta käytetään jokaisen hahmoluokan tapauksessa nimitystä "general". Esimerkiksi barbaarilla on omina feat puinaan reaver ja berserker, joiden lisäksi barbaari jakaa samoojan ja salamurhaajan kanssa saman general - puun. Feat pisteitä saa yleensä yhden jokaisella tasolla, mutta tasoilla 20, 30, 40, 50, 60, 70 ja 80 niitä saa kaksi.
Age of Conan poikkeaa useimmista MMORPG-peleistä myös siinä, että siinä on selkeä yksinpelitarina ja yksinkertainen juoni. Tarinaa pelataan eteenpäin jokaiselle pelaajalle yksityisissä instansseissa, joissa tehdään ns. "kohtalotehtäviä". Pelaajan oma yksityinen alue tarjoaa enemmän valinnanvaraa tehtäviin, sillä ympäristö voi muuttua tehtävän aikana ilman, että tarvitsisi miettiä muita pelaajia, koska heitä ei ole paikalla. Tämä luonnollisesti mahdollistaa laadukkaampia ja tarinavetoisempia tehtäviä. Sekä kohtalo - että tavallisissa tehtävissä on myös dialogit, joissa olevista vastausvaihtoehdoista pelaaja saa valita, mitä haluaa sanoa. Joissain tapauksissa dialogit on myös ääninäytelty, mutta enimmäkseen vain kohtalotehtävissä.


title: Age of Conan: Hyborian Adventures

text:
Funcomin tavoitteena on "oikean taistelun simuloiminen". Funcomin mukaan Age of Conanissa juuri tämä ominaisuus on paljon muita MMORPG-pelejä parempi. Age of Conanissa ei ole automaattista iskemistä viholliseen, vaan "tavallisia" lähitaisteluiskuja on yli tason 40 hahmoilla jopa viisi kappaletta, joista jokainen iskee eri suunnalta. Suunnat ovat alavasen, ylävasen, ylhäältä keskeltä, yläoikea ja alaoikea. Näistä ylävasemmalta, keskeltä ja yläoikealta osaa iskeä jo aivan alusta asti, alavasemman - ja oikean puolestaan oppii tasolla 40.
Age of Conanin erikoisiskuja kutsutaan "komboiksi". Kombon tekeminen edellyttää pelkän yhden napin painalluksen sijaan, että isketään oikeassa järjestyksessä oikeista suunnista kun kombo on ensin aloitettu.
Kombo, joka tappaa vastustajan, saattaa myös synnyttää lopetusanimaation, joka on raaka tapa tappaa vastustaja, esimerkiksi repimällä hänen päänsä irti paljain käsin. Lopetusanimaatio myös palauttaa hahmon kestävyyden takaisin maksimiin lyhyessä ajassa.
Age of Conanissa voi myös taistella ratsun selästä, mutta sen on yleisesti todettu olevan toisia pelaajia vastaan lähes yhtä hyödyllistä kuin ilman asetta taisteleminen, sillä ratsun selästä ei voi tehdä komboja, jotka muodostavat hyvin suuren osan hahmon vahingonteosta. Lisäksi ratsun selässä oleva pelaaja saattaa pudota selästä, jos häntä lyödään selkään, mikä on melko helppoa toteuttaa, sillä ratsut kääntyvät hitaammin kuin jalan taistelevat hahmot.


title: Age of Conan: Hyborian Adventures

text: Age of Conanissa vähintään 24 jäsenen kilta saa perustaa oman kylänsä, jonne voi rakentaa muun muassa työpajoja ja kauppapaikan. Rakennuksista tulee pieniä bonuksia jokaiselle killan jäsenelle, ja kun kilta omistaa kaupungin, jossa on jokainen "tier 3"(edistyneintä tyyppiä edustava) rakennus, kilta voi vallata linnoituksia, joihin muut killat saavat hyökätä. Killan johto saa aina valita tietyn ajanjakson, jolloin killan linnoitukseen on mahdollista hyökätä, joten kiltalaisten ei tarvitse vartioida linnoitustaan ympäri vuorokauden. Linnoituksen muurit voi tuhota mammutti- tai sarvikuonoratsuilla, tai jos sellaista ei kellään killasta satu olemaan, tai niiden teho koetaan liian pieneksi, voi myös rakentaa erilaisia heittokoneita, joilla muurien ja muiden rakennusten tuhoaminen sujuu kauempaakin.


title: Age of Conan: Hyborian Adventures

text: Age of conaniin on tehty lisäosa "Rise Of The Godslayer" jossa pelaajat pääsevät Khitain valtakuntaan, jossa pääsee myös kokeilemaan uusia ratsuja. Lisäosassa tulee myös uusi pelattava rotu khitailaiset. Lisäosa julkaistiin 11.5.2010.


title: Tila Tequila

text: Thien Thanh Thi Nguyen, taiteilijanimeltään Tila Tequila (s. 24. lokakuuta 1981) on yhdysvaltalainen malli, laulaja, televisiopersoona ja näyttelijä. Hän syntyi Singaporessa, johon hänen vanhempansa olivat paenneet Vietnamin sodan jaloista.


title: Tila Tequila

text: Tequila aloitti uransa 18-vuotiaana "Playboyn" mallina. Hän on sittemmin esiintynyt lukuisissa tunnetuissa lehdissä, kuten "Stuffin" kannessa. Hän saavutti suuren suosion MySpace-sivustolla ja vuonna 2006 Time kutsui häntä "MySpacen kuningattareksi". MTV eistti vuonna 2007 biseksuaaliteemaista "A Shot at Love with Tila Tequila" -ohjelmaa, jossa hän näytteli pääosassa. Tequila on itse biseksuaali. Tequila esiintyi sivuroolissa elokuvassa "Voitte suudella sulhasta" (2007).


title: Tila Tequila

text: Tequila on tehnyt useita itsemurhayrityksiä. Vaikka hänestä on myöhemmin tullut uskova kristitty, hän on kritisoinut kirkkojen homofobisina pitämiään ennakkoasenteita.


title: Tila Tequila

text: Tequila on myös puolustanut valheellisen historiankirjoituksen uhrina pitämäänsä ja Saksan pelastajaksi kuvailemaansa Adolf Hitleriä sekä osallistunut äärioikeistolaisen Alt-right -liikkeen toimintaan. Twitter poisti Tequilan tilin toistuvien rasististen viestien vuoksi. Yhdysvaltain presidentinvaaleissa vuonna 2016 Tequila kampanjoi aktiivisesti Donald Trumpin valinnan puolesta.


title: Tila Tequila

text: Tilan kihlattu Casey Johnson kuoli vuonna 2010 hoitamattomaan diabetekseen ja sitä seuranneeseen ketoasidoosiin.


title: Jukka Ruusunen

text: Jukka Aulis Ruusunen (s. 1958) on suomalainen yritysjohtaja. Hän on toiminut Suomen kantaverkkoyhtiö Fingridin toimitusjohtajana ja johtoryhmän jäsenenä vuodesta 2007, mitä ennen hän toimi Fortumin kehitysjohtajana vuodesta 1999.


title: Jukka Ruusunen

text: Ruusunen on koulutukseltaan tekniikan tohtori. Ennen siirtymistään Fortumin edeltäjän Imatran Voiman asiantuntijaksi vuonna 1996 hän työskenteli Teknillisessä korkeakoulussa ja Helsingin kauppakorkeakoulussa. Hän jatkoi myöhemmin molempien yliopistojen dosenttina. Ruusunen valittiin vuonna 2008 energia-alan vuoden vaikuttajaksi.


title: Tom Watson

text: Thomas Sturges "Tom" Watson (s. 4. syyskuuta 1949) on yhdysvaltalainen golfaaja.


title: Tom Watson

text: Kansas Cityssä, Missourissa syntynyt Watson perehtyi lajiin jo lapsena isänsä johdolla. Hän aloitti ammattilaisuransa vuonna 1971, jolloin hän myös valmistui Stanfordin yliopistosta. Hän oli vuonna 1993 Yhdysvaltain Ryder Cup -joukkueen kapteenina.


title: Tom Watson

text: Vuonna 2000 "Golf Digest" -lehti nimesi Watsonin kaikkien aikojen kymmenenneksi suurimmaksi pelaajaksi. Hän on ollut PGA:n vuoden pelaaja kuuteen otteeseen ja voittanut kolme Vardon Trophya. Hänelle myönnettiin vuonna 1988 paikka World Golf Hall of Famesta.


title: Tom Watson

text: Watson on voittanut ammattilaisurallaan kahdeksan niin kutsuttua "major championship" -turnausta:PGA Championshipissa hän ylsi toiseksi vuonna 1978.


title: Ronnie Fearn

text: Ronald Cyril "Ronnie" Fearn, paroni Fearn OBE (s. 6. helmikuuta 1931) on brittiläinen liberaalidemokraattipuolueen poliitikko. Hän istui parlamentin jäsenenä Southportista vuosina 1987–1992 ja 1997–2001.


title: Ronnie Fearn

text: Fearn sai parlamentin jätettyään elinikäisen päärinarvon.


title: Wacom

text: Wacom () on maailmanlaajuinen piirustuslautoja ja muita digitointilaitteita valmistava yritys.


title: Wacom

text: Wacom valmistaa useita erilaisia ja eri kokoisia piirustuslautoja. Monien mallien mukana tulee myös laudan ominaisuuksia hyödyntävä ohjelmisto, kuten Corel Painter Essentials tai Adobe Photoshop Elements. Joissakin malleissa on myös hiiri mukana.


title: Niki (lentoyhtiö)

text: Niki (virallinen nimi "NIKI Luftfahrt GmbH") oli itävaltalainen halpalentoyhtiö. Sen kotipaikka oli Wien ja se operoi vapaa-ajanliikennettä Euroopassa ja Egyptissä Wienistä, Salzburgista ja Friedrichshafenista. Yhtiön solmukohta oli Wienin kansainvälinen lentoasema.


title: Niki (lentoyhtiö)

text: Niki Lauda, entinen Formula 1 -kuljettaja, syrjäytettiin Lauda Airin johtokunnasta marraskuussa 2000. Vuonna 2003 hankki entisen Aero Lloyd Austrian operoinnin. Lentoyhtiö aloitti liikennöinnin 28.11.2003 nimellä "FlyNiki". 9.1.2004 Niki aloitti yhteistyön Air Berlinin kanssa. Kaksi yhtiötä mainostivat yhteistyötään "halpojen hintojen allianssina". Air Berlin liitti Nikin tytäryhtiökseen loppuvuonna 2011.


title: Niki (lentoyhtiö)

text: Lentoyhtiön omistussuhteet oli jaettu Air Berlinin (49,9%), Niki Laudan ja 197 työntekijän kesken (maaliskuussa 2007).


title: Niki (lentoyhtiö)

text: Niki hakeutui konkurssiin ja lopetti lentojen operoinnin 13. joulukuuta 2017 sen jälkeen, kun sen emoyhtiö Air Berlinin oli mennyt konkurssin aiemmin samana syksynä ja Nikin myynti Lufthansalle peruuntui. Tammikuussa 2018 IAG-konserni ilmoitti ostavansa Nikin liiketoiminnan ja siirtävänsä sen Vueling-halpalentoyhtiönsä Itävallan-tytäryhtiöksi. Kauppasummaksi oli sovittu 20 miljonaa euroa, minkä lisäksi IAG sitoutui sijoittamaan yhtiöön 16,5 miljoonaa euroa uutta pääomaa. Myöhemmin samassa kuussa tuomioistuimet kuitenkin pysäyttivät suunnitellun kaupan IAG-konsernin kanssa, koska kaupasta oli sovittu Saksan konkurssilainsäädännön mukaisesti, vaikka Nikin kotipaikka oli Itävallassa.


title: Niki (lentoyhtiö)

text: 23. tammikuuta 2018 Nikin konkurssipesä ilmoitti, että uuden huutokaupan oli voittanut Niki Laudan Laudamotion GmbH -yritys. Kauppasummaa ei julkistettu, mutta saksalainen Bild am Sonntag -lehti uutisoi sen olevan 30 miljoonaa euroa, minkä lisäksi Laudamotion sijoittaa 16,5 miljoonaa euroa pääomaa yhtiöön. IAG jätti myös tarjouksen, mutta hävisi tarjouskilpailun. Niki Lauda kertoi pyrkivänsä työllistämään lähes kaikki Nikin tuhannesta työntekijästä ja oli hankkinut 15 lentokonetta, jotta lennot voitaisiin aloittaa uudelleen maaliskuussa 2018.


title: Niki (lentoyhtiö)

text: Heinäkuussa 2016:


title: Rat Salad

text: Rat Salad on instrumentaalikappale Black Sabbath -yhtyeen toiselta albumilta "Paranoid". Kappale alkaa Tony Iommin kitaroinnilla, mutta muuttuu nopeasti Bill Wardin rumpusooloksi.


title: Rat Salad

text: Kappaletta ei koskaan sanoitettu; pari ulkopuolista yritystä sammui siihen, että todettiin miltei heti ettei sanojen liittäminen onnistu kappaleen rakenteen vuoksi.


title: Rat Salad

text: ”Rat Salad” toimii introna levyn päättävään ”Fairies Wear Bootsiin”, mutta yhtye on esittänyt sitä myös aivan itsenäisenä kappaleena konserteissaan.


title: Encore (täsmennyssivu)

text: Encore on ranskankielinen sana, joka tarkoittaa ’enemmän, uudelleen, vielä’.


title: Encore (täsmennyssivu)

text: Encore tarkoittaa seuraavia asioita:


title: Radostin Kišišev

text: Radostin Prodanov Kišišev (; s. 30. heinäkuuta 1974 Burgas) on bulgarialainen jalkapalloilija. Hän pelasi maajoukkueessa vuoden 1998 maailmanmestaruuskilpailuissa Ranskassa.


title: Radostin Kišišev

text: Kišišev on vuodesta 2000 pelannut englantilaisissa seuroissa, joita ovat olleet Charlton Athletic FC, Leeds United AFC ja Leicester City FC.


title: Dancing with the Stars

text: Dancing with the Stars () on nimi useille kansainvälisille televisiosarjoille (tv-sarjaformaatti), jotka perustuvat brittiläiseen televisiosarjaan Strictly Come Dancing. Formaattia levittää BBC Worldwide. Australia oli ensimmäinen maa, jossa esitettiin tätä televisio-ohjelmaa. Ohjelmaa on esitetty myös muun muassa Itävallassa, Belgiassa, Brasiliassa, Chilessä, Costa Ricassa, Kroatiassa, Tšekissä, Tanskassa, Virossa, Suomessa, Saksassa, Unkarissa, Intiassa, Israelissa, Italiassa, Japanissa, Alankomaissa, Uusi-Seelannissa, Norjassa, Meksikossa, Puolassa, Portugalissa, Panamassa, Romaniassa, Venäjällä, Slovakiassa, Serbiassa, Etelä-Afrikassa, Ruotsissa, Turkissa, Ukrainassa sekä Yhdysvalloissa.


title: Dancing with the Stars

text:
Formaatista on tullut kuuluisa kansainvälisesti, ja se on ollut kymmenen katsotuimman ohjelman joukossa 17 maassa.
Ohjelmassa on julkisuuden henkilöitä ja heidän pareinaan ammattitanssijoita, jotka opettavat julkkiksille joka viikko uusia tansseja. Tuomarit arvostelevat tanssit, mutta lopullinen päätösvalta on yleisöllä. Katsojat voivat äänestää pareja jatkoon puhelimilla (joissain maissa) tai internetissä.


title: Dancing with the Stars

text: Vähiten ääniä (tuomarit plus katsojat) saanut pari tippuu kilpailusta eikä kisaa seuraavalla viikolla. Ohjelma jatkuu samalla tavalla, kunnes jäljellä on enää kaksi tai kolme paria, jotka kilpailevat voitosta finaalijaksossa.


title: Dancing with the Stars

text: Sarjasta on myös eri versio, jossa julkkikset luistelevat yhdessä ammattilaisten kanssa. Tätä sarjaa esitetään Isossa-Britanniassa nimellä Dancing On Ice ja Yhdysvalloissa nimellä Skating With the Stars.


title: Dancing with the Stars

text: Vuonna 2007 nähtiin ensimmäinen eri maiden mestaruusottelu Meksikossa jossa oli joukkueita Euroopasta ja Amerikasta: Meksiko, Romania, Argentiina, Kolumbia, Costa Rica, Slovakia, Panama, Paraguay ja Ecuador. Meksiko voitti.


title: Dancing with the Stars

text:
"Dancing with the Stars" -ohjelmaa on esitetty televisiokanavalla Seven Network ja sitä juontaa Daryl Somers Sonia Krugerin kanssa.
"El Baile en TVN" on esitetty Televisión Nacional de Chile -televisiokanavalla 16. lokakuuta 2006 lähtien. Sitä juontavat Rafael Araneda ja Karen Doggenweiler.


title: Dancing with the Stars

text: Tuotantokauden voittajat olivat Francisco Reyes ja Irene Bustamante.Ensimmäinen tuotantokausi "Dancing Stars" alkoi syksyllä 2005 ORF1-televisiokanavalla ja toinen tuotantokausi keväällä 2006. 3. tuotantokausi alkoi keväällä 2007 ja neljäs vuonna 2008.


title: Dancing with the Stars

text:
Juontajat:
Tuotantokausissa 1., 2. ja 3. sarjaa juontivat Alfons Haider (itse ohjelma) ja Mirjam Weichselbraun (mm. haastattelut).
4. tuotantokaudessa Mirjam Weichselbraun otti Alfons Haiderin paikan ja 3. tuotantokauden voittaja Klaus Eberhartinger otti Weichselbraunin paikan.


title: Dancing with the Stars

text:
Tuomarit:
Neljäs tuomari vaihtui joka tuotantokaudessa:


title: Dancing with the Stars

text: Ensimmäisessä tuotantokaudessa yhdenkään parin ei täytynyt lähteä ensimmäisessä jaksossa ja 2 paria oli jäljellä finaalissa. Kaikissa muissa tuotantokausissa yhden parin on täytynyt lähteä ensimmäisessä jaksossa ja kolme paria on ollut jäljellä finaalissa. Viikko jokaisen tuotantokauden jälkeen nähtiin erikoisjakso nimeltä "Dancing Stars Best of" ja tämän jälkeen 3. tuotantokaudlla nähtiin toinen erikoisjakso, " Dancing Stars - Die Traumhochzeit" (Dancing Stars - Unelmahäät), jossa ammattitanssijat Balázs Ekker ja Alice Guschelbauer menivät naimisiin.


title: Dancing with the Stars

text: Juontajina Barbara Kolar ja Duško Čurlić.


title: Dancing with the Stars

text: Tuomarit:


title: Dancing with the Stars

text:
1. tuotantokauden "Ples sa zvijezdama" ("Tanssii tähtien kanssa") esitys alkoi 2. joulukuuta 2006 televisiokanavalla HRT1.
Kilpailijat olivat:


title: Dancing with the Stars

text: Korkeimmat pisteet kaudella:


title: Dancing with the Stars

text: Huonoimmat pisteet kaudella:


title: Dancing with the Stars

text:
2. tuotantokauden "Ples sa zvijezdama" ("Tanssii Tähtien kanssa") esitys alkoi 3. marraskuuta 2007 televisiokanavalla HRT1.
Kilpailijat olivat:


title: Dancing with the Stars

text:
Ruotsalaista televisiosarjaa kutsutaan nimellä "Let's Dance" ja sitä tuottaa MTV Mastiff.
Sarjalla on laaja katsojakunta ja jopa 2 miljoonaa katsojaa katsoi erään tuotantokauden finaalia perjantai-iltana.


title: Dancing with the Stars

text: Esitettiin aikavälillä tammikuu-maaliskuu 2006 televisiokanavalla TV4.Carin Da Silva and Daniel Da Silva ovat sisarukset. Daniel on vanhempi, syntynyt vuonna 1981. Carin syntyi vuonna 1984.


title: Dancing with the Stars

text: Alkoi tammikuussa 2007 TV4-kanavalla.


title: Dancing with the Stars

text: Voittajat Martin Ledberg ja Cecilia Erling osallistuivat vuoden 2007 eurovisionin tanssikilpailuihin, missä he tulivat 14. sijalle.


title: Dancing with the Stars

text: Alkoi tammikuussa ja loppui maaliskuussa 2008 TV4-televisiokanavalla


title: Dancing with the Stars

text: Sarjan esitys alkoi MTV3-kanavalla vuonna 2006. Kaksi ensimmäistä tuotantokautta juonsivat Marco Bjurström ja Ella Kanninen. 3. tuotantokauden juonsi Vanessa Kurri Marco Bjurströmin kanssa ja neljännellä kaudella Bjurströmin juontajaparina toimii Vappu Pimiä. Ohjelman MTV3-kanavalle tuottaa Broadcasters. Alla listattu voittajaparit ja tuomarit. Katso myös Luettelo televisiosarjan Tanssii tähtien kanssa kilpailijoista.


title: Dancing with the Stars

text: Alkoi keväällä 2006.


title: Dancing with the Stars

text: Tuomarit: Merja Satulehto, Mikko Rasila, Jorma Uotinen ja Jukka Haapalainen


title: Dancing with the Stars

text: Alkoi keväällä 2007.


title: Dancing with the Stars

text: Tuomarit: "samat kuin viime kaudella"


title: Dancing with the Stars

text: Alkoi keväällä 2008. Kausi päättyi 18. toukokuuta 2008.


title: Dancing with the Stars

text: Tuomarit: Jorma Uotinen, Jukka Haapalainen, Johanna Rusanen-Kartano ja kahdella edellisellä kaudella itse kilpailijana toiminut Helena Ahti-Hallberg.


title: Dancing with the Stars

text: Sarjan 4. kausi alkoi 1. maaliskuuta 2009.


title: Dancing with the Stars

text: Tuomarit: Jorma Uotinen, Jukka Haapalainen, Susanna Rahkamo ja Helena Ahti-Hallberg.


title: Dancing with the Stars

text: Sarjan viides tuotantokausi alkoi 19. syyskuuta 2010.


title: Dancing with the Stars

text: Tuomarit: Jukka Haapalainen, Jone Nikula, Helena Ahti-Hallberg ja Jorma UotinenTuomarit: Zdeňek Chlopčík, Vlastimil Harapes, Eva Bartůňková ja Michael KocábTuomarit: Zdeňek Chlopčík, Mahulena Bočanová, Tatiana Drexler ja Richard Hes


title: Dancing with the Stars

text: Ohjelmaa kutsuttiin nimellä "Tantsud tähtedega" ("Tanssii Tähtien kanssa") ja sitä esitettiin televisiokanavalla Kanal 2. Toisen tuotantokauden juontivat Mart Sander ja Merle Liivak.


title: Dancing with the Stars

text: Syksy 2006


title: Dancing with the Stars

text: 7. lokakuuta 2007 lähtien


title: Dancing with the Stars

text: Ohjelman ensimmäinen jakso nähtiin 1. kesäkuuta 2005, ja sitä tuottaa American Broadcasting Company. Ohjelmasta on tehty 21 tuotantokautta. Alla on listattu kausien voittajaparit.


title: Dancing with the Stars

text: 1. kesäkuuta-6. heinäkuuta 2005


title: Dancing with the Stars

text: 5. tammikuuta-26. helmikuuta 2006


title: Dancing with the Stars

text: 12. syyskuuta-22. marraskuuta 2006


title: Dancing with the Stars

text: 19. maaliskuuta-22. toukokuuta 2007


title: Dancing with the Stars

text:
24. syyskuuta-27. marraskuuta 2007
17. maaliskuuta-


title: Dancing with the Stars

text: Venäläinen ohjelma oli nimeltään "Танцы со звездами". Ensimmäisestä tuotantokaudesta, joka alkoi vuonna 2005, tuli todella suosittu. Toinen tuotantokausi on suunnitteilla.


title: Dancing with the Stars

text: Saksalaista versiota ohjelmasta kutsuttiin nimellä "Let's Dance".


title: Dancing with the Stars

text: Tanskalaista versiota kutsuttiin nimellä "Vild Med Dans". Sen 4. tuotantokausi päättyi 16. marraskuuta 2007.


title: Dancing with the Stars

text: Intialaista versiota kutsuttiin nimellä "Jhalak Dikhhla Jaa". Ensimmäisen tuotantokauden tuotti Sony Entertainment Television (SET).


title: Dancing with the Stars

text: Japanilaista versiota kutsuttiin nimellä Shall We Dance?. Sillä oli sama nimi kuin vuonna 1996 valmistuneella elokuvalla.


title: Dancing with the Stars

text: Malesialaista versiota kutsuttiin nimellä "Malam Sehati Berdansa". Sen ensimmäinen jakso esitettiin 10. marraskuuta 2007.


title: Dancing with the Stars

text: Slovakialaista versiota kutsuttiin nimellä "Let's Dance" ja sen tuotti TV Markiza syksyllä 2006, juontajina Adela Banasova sekä Martin „Pyco“ Rausch. Voittajat olivat Zuzana Fialová (slovakialainen kuuluisa näyttelijä) ja Peter Modrovský. Vain yksi tuotantokausi on tähän asti tuotettu.


title: Mathieu Sprengers

text: Mathieu (Jeu) Sprengers (24. toukokuuta 1938 Tegelen – 6. huhtikuuta 2008) oli alankomaalainen urheilujohtaja. Hän toimi maansa jalkapalloliiton puheenjohtajana ja Uefan hallituksen jäsenenä.


title: Mathieu Sprengers

text: Sprengers syntyi teurastajan perheeseen. Päätettyään opintonsa Tilburgin yliopistossa hän alkoi työskennellä konsulttina. Myöhemmin hän toimi tehtaan johtajana.


title: Mathieu Sprengers

text: Vuonna 1976 Sprengers aloitti Venlon kaupungissa toimivan VVV-Venlo-seuran rahastonhoitajana. Vuosina 1981–1990 hän toimi seuran puheenjohtajana. Saatuaan vuonna 1990 sydäninfarktin hän luopui tästä toimestaan ja vetäytyi tehtävistään tehtaan johdossa. Työskenneltyään jalkapalloliitossa taloustehtävissä Sprengers valittiin vuonna 1993 Jo van Marlen seuraajaksi Alankomaiden jalkapalloliiton puheenjohtajaksi. Alankomaiden järjestettyä yhdessä Belgian kanssa vuoden 2000 Euroopan-mestaruuskisat Sprengers siirtyi Uefan rahastonhoitajaksi. Hän toimi varapuheenjohtajana vuoden 2004 EM-kisoissa. 27. maaliskuuta 2008 ilmoitettiin, että Sprengers luopuisi kaikista tehtävistään sairastuttuaan vakavasti. Hänelle Belgian Genkissä tehty leikkaus ei kuitenkaan riittänyt sairauden voittamiseen.


title: Mathieu Sprengers

text: Limburgs Dagblad -lehden artikkeli Sprengersistä


title: Mathieu Sprengers

text: Limburgs Dagblad -lehden uutinen kuolemasta


title: Hrvoje Ćustić

text: Hrvoje Ćustić (21. lokakuuta 1983 – 3. huhtikuuta 2008) oli kroatialainen jalkapalloilija. Hän pelasi NK Zadarissa vuosina 2000–2005 ja 2007–2008; välillä hän vietti kaksi kautta NK Zagrebissa. Hän kuului vuosina 2002–2005 Kroatian alle 21-vuotiaiden jalkapallomaajoukkueeseen.


title: Hrvoje Ćustić

text: Ćustić löi pahoin päänsä pelissä kentän viereiseen muuriin 29. maaliskuuta 2008. Hän pääsi välittömästi sairaalahoitoon ja sai leikkauksen. Tila alkoi kuitenkin äkkiä heiketä muutaman päivän kuluttua, ja 24-vuotias jalkapalloilija menehtyi vammoihinsa 3. huhtikuuta.


title: Karuselli pyörii

text: Karuselli pyörii on porilaisen rockyhtyeen Merkatun Maan vuonna 1995 julkaistu ensimmäinen studioalbumi.


title: Karuselli pyörii

text: Kaikki sanoitukset Jyri Juhola. Sovitukset Merkattu Maa, ellei toisin mainita.


title: Karuselli pyörii

text: C-kasetti (MMmc 001)


title: Brian Talboys

text: Sir Brian Edward Talboys (7. kesäkuuta 1921 – 3. kesäkuuta 2012) oli uusiseelantilainen National Partyn poliitikko, joka toimi maansa varapääministerinä vuosina 1975–1981. Hän syntyi Wanganuissa, Pohjoissaarella, ja opiskeli paitsi Uudessa-Seelannissa, myös Manitoban yliopistolla Kanadassa.


title: Brian Talboys

text: Talboys palveli toisen maailmansodan aikana ilmavoimissa. Hän tuli valituksi parlamenttiin ensimmäistä kertaa vuonna 1957.


title: Brian Talboys

text: Paitsi varapääministerinä, Talboys toimi muun muassa Uuden-Seelannin ulkoministerinä. Hän vetäytyi parlamentista vuoden 1981 vaaleissa ja saavutti sittemmin menestystä liike-elämässä.


title: Winston Peters

text: Winston Raymond Peters (s. 11. huhtikuuta 1945) on uusiseelantilainen poliitikko. Hän aloitti uransa National Partyssa, mutta perusti vuonna 1993 puolueen New Zealand First, jota hän yhä johtaa.


title: Winston Peters

text: Peters sai ensi kertaa parlamenttipaikan vuoden 1978 vaaleissa. Hän on toiminut Uuden-Seelannin varapääministerinä (1996–1998, 2017–) ja ulkoministerinä (2005–2008, 2017–).


title: Winston Peters

text: Petersistä tuli pääministerin sijainen kesäkuussa 2018, jolloin pääministeri Jacinda Ardern jäi kuuden viikon äitiyslomalle.


Ohjaskelkkailun maailmanmestaruuskilpailut 2000 järjestettiin St. Moritzissa, Sveitsissä. Kilpailut olivat järjestyksessään 31. lajin maailmanmestaruuskilpailut.


title: STW

text: STW voi tarkoittaa seuraavia:


title: Quảng Bình

text: Quảng Bình on maakunta Vietnamin keskiosassa Bắc Trung Bộn hallintoalueella. Sen pinta-ala on 8 065 neliökilometriä ja vuonna 2009 siellä oli yhteensä 846 924 asukasta. Maakunnan väestötiheys on siten 105,0 asukasta neliökilometrillä. Quảng Bìnhin pääkaupunki on Đồng Hới.


title: Quảng Bình

text: Phong Nha-Kẻ Bàngin kansallispuisto sijaitsee maakunnan alueella 50 kilometriä Đồng Hớin kaupungista pohjoiseen. Maakuntaa palvelee Đồng Hớin lentoasema.


title: Quảng Bình

text: Quảng Bình rajautuu lännessä Laosiin, pohjoisessa Hà Tĩnhin maakuntaan, idässä Etelä-Kiinan mereen ja etelässä Quảng Trịn maakuntaan. Quảng Bình jakautuu yhteen kaupunkiin (Đồng Hới) ja kuuteen piirikuntaan:


title: Punnusjärvi

text: Punnusjärvi (v:sta 1948 ) on järvi Karjalankannaksella Punnuksen eli Krasnoozernojen maalaiskunnassa, Leningradin alueen Käkisalmen piirissä Venäjällä. Järvi sijaitsee Suomen Neuvostoliitolle luovuttamalla alueella. Suomelle kuuluessaan järvi sijaitsi Muolaan ja Valkjärven kuntien rajalla. Punnusjärven pinta on 16,7 metriä merenpinnan yläpuolella ja se kuuluu Vuoksen vesistöön. Punnusjärveen laskee koillisesta Mutajoki ja kaakosta Suontaanjoki. Punnusjärven laskujoki Himalanoja alkaa järven länsiosasta ja laskee Kirkkojärveen. Suomelle kuuluessaan järven rannoilla oli useita kyliä: Valkjärven puolella Lahdenpohja, Sarkola, Jutikkala, Lankila ja Kuupola sekä Muolaan puolella Punnus, Sokiala, Myhkyrilä, Oravala ja Himala. Nykyisin asutusta on lähinnä vain Punnuksessa, Lankilassa ja Kuupolassa.


title: Onny Parun

text: Onny Parun OBE (s. 15. huhtikuuta 1947) on uusiseelantilainen tennispelaaja. Hän eteni finaaliin Australian avoimissa 1973, jossa hävisi John Newcombelle.


title: Onny Parun

text: Vuonna 1974 Parun voitti Ranskan avointen nelinpelimestaruuden parinaan australialainen Dick Crealy; vastustajina olivat Robert Lutz ja Stan Smith.


title: Onny Parun

text: Parun voitti kaksinpelimestaruudet muun muassa Heineken Openissa Aucklandissa vuosina 1973, 1975 ja 1976. Hän eteni finaaliin myös vuosina 1974 ja 1978. Hän pelasi niin ikään Davis Cupissa. Hän oli korkeimmillaan maailman rankinglistan sijalla 18 vuonna 1975.


title: Sadepilvien kylväminen

text: Sadepilvien kylväminen on tunnetuin tapa, jolla ihminen muuttaa säätä. Pilviin kylvetään kemikaalia, tyypillisesti hopeajodidia, joka kiihdyttää sadeprosessia, ja silloin pilvi sataa aikaisemmin kuin mitä se luonnostaan sataisi.


title: Sadepilvien kylväminen

text: Pilviä kylvetään siksi, että ne eivät ehtisi kasvaa suuriksi kuuropilviksi ja tuottaa rakeita, tai siksi, että voitaisiin tuottaa sadetta viljelmille, tai estää sadetta tärkeissä tapahtumissa. Tästä ovat esimerkkeinä Moskovan ja Pekingin olympialaiset. Tsernobylin ydinonnettomuuden jälkeen pilviä kylvettiin niin ettei radioaktiivinen sade osunut asutuskeskuksiin.


title: Sadepilvien kylväminen

text: Kylvämistä käytetään raekuurojen estämiseen siellä, missä rakeista olisi erityistä haittaa maanviljelylle. Tyypillisiä suojattavia viljelyskasveja ovat viinirypäle ja vihannekset.


title: Sadepilvien kylväminen

text: Pilviin kylvetty kemikaalipöly toimii jäätymis- ja tiivistymisytiminä. Oletetaan, että suuri määrä ytimiä tuottaa suuren määrän rakeita, jotka kilpailevat keskenään tiivistyvästä vedestä, ja samasta vesimassasta syntyy monta pientä raetta eikä pientä määrää suuria rakeita. Pienet rakeet aiheuttavat vähemmän vahinkoa, ja saattavat myös helpommin sulaa ennen kuin ne putoavat maahan asti.


title: Sadepilvien kylväminen

text: Kemikaalit voidaan kylvää pilviin joko lentokoneesta pudottamalla tai rakettien avulla.


title: Sadepilvien kylväminen

text: Pilvikylvön historia ulottuu 1940-luvulle kun General Electrics tiedemiehet kehittivät laboratorioissaan eri kemikaaleja kokeilemalla tavan saada pilvet satamaan.


title: Sadepilvien kylväminen

text: Vuonna 1978 arviolta 2,740,000 kilogrammaa hopeajodidia päästettiin ilmakehään Amerikan ilmassa. Tämä johti EPA terveysviranomaisen tutkimukseen miten se vaikuttaa ihmisten ja luonnon hyvinvointiin.


title: Sadepilvien kylväminen

text: Nykyaikaisissa menetelmissä on pyritty luopumaan hopeajodidin käytöstä. Rikkiä ja merivettä pidetään yhtenä vaihtoehtona.


title: Modifioitu newtonilainen dynamiikka

text: Modifioitu Newtonilainen dynamiikka (engl. "MOdified Newtonian Dynamics", MOND) on vaihtoehtoinen lähestymistapa Newtonin mekaniikkaan. Se perustuu tosiseikkaan, ettei Newtonilaista painovoimalakia ole kyetty kokeellisesti verifioimaan hyvin pienissä painovoimakentissä, joten painovoima "saattaa" käyttäytyä tällaisissa oloissa poikkeavalla tavalla. MONDin idean esitti ensimmäisenä israelilainen fyysikko Mordechai Milgrom vuonna 1983 mahdollisena selityksenä pimeän aineen ongelmaan. MONDia ei nykymuodossaan voida pitää fysikaalisena teoriana vaan ainoastaan niin kutsuttuna efektiivisenä mallina. Tästä huolimatta sen perusteella tehdään verraten paljon tieteellistä tutkimusta.


title: Modifioitu newtonilainen dynamiikka

text: Matemaattisesti MOND perustuu Newtonin toisen lain muunnokseen. Kun normaalin mekaniikan mukaan voiman ja sen aiheuttaman kiihtyvyyden välillä on tunnettu yhteys


title: Modifioitu newtonilainen dynamiikka

text: MOND-mallissa tämä on muutettu muotoon


title: Modifioitu newtonilainen dynamiikka

text: missä funktio μ(x) toteuttaa ehdon


title: Modifioitu newtonilainen dynamiikka

text: Jos siis kiihtyvyyden suuruus "a" on huomattavasti suurempi kuin jokin kiihtyvyys "a", MOND tuottaa täsmälleen samoja tuloksia kuin tavanomainen Newtonilainen mekaniikka. Tämän vuoksi jos "a" on riittävän pieni, poikkeama Newtonilaisesta mekaniikasta jäisi huomaamatta. Itse funktioon μ(x) MOND-malli ei ota kantaa, kunhan se vain toteuttaa yllämainitun raja-arvoehdon. Alkuperäisessä julkaisussaan Milgrom huomauttaa, ettei μ(x):n valinnalla ole erityisen merkittävää vaikutusta mallin antamiin tuloksiin.


title: Modifioitu newtonilainen dynamiikka

text: Kiihtyvyydellä "a", jota mallissa kutsutaan "kiihtyvyysvakioksi", on yleisen luonnonvakion asema. Se on siis esimerkiksi valonnopeuteen verrattavissa oleva maailmankaikkeuden ominaisuus. Milgrom itse johti sille havaintojen perusteella likimääräisen arvon formula_7. Tämä lukuarvo osoittautuu olevan lähellä tuloa "cH", missä "c" on valonnopeus ja "H" on Hubblen vakio. On kuitenkin tärkeää huomata, että mitään perustetta tälle numeeriselle yhteensattumalle ei tunneta, eikä MOND kykene sellaista esittämään.


title: Modifioitu newtonilainen dynamiikka

text: Vuonna 2004 Jacob Bekenstein julkaisi relativistisen TeVeS-painovoimateorian, joka redusoituu epärelativistisella rajalla yhtäpitäväksi MOND-mallin kanssa.


title: 7,65×21 mm Parabellum

text: 7,65×21 Parabellum (tunnettu myös nimillä .30 Luger ja 7,65×21 mm Luger) on vuonna 1898 kehitetty pistoolipatruuna. Patruunan kehitti saksalainen Deutsche Waffen- und Munitionsfabrik -asetehdas (DWM) Parabellum-pistoolia varten. Myöhemmin patruunasta kehitettiin 9×19 mm Parabellum -patruuna. Patruunan pääsuunnittelijat olivat Georg Luger ja Hugo Borchardt, jotka kehittivät patruunan 7,65×25 mm Borchardt -patruunasta.


title: 7,65×21 mm Parabellum

text:
Patruunaa käytettiin vuosina 1898-1949 Saksassa, Sveitsissä ja Suomessa.
Suomessa 7,65 mm:n Luger-pistooli (M/23) otettiin käyttöön vuonna 1922. Yhteensä 8000 pistoolia toimitettiin Suomeen, mutta vain pieni osa selvisi sodista. Näistä muutamia säilytettiin varastoissa vuoteen 1980 asti.


title: Mikel Laboa

text: Mikel Laboa Mancisidor (15. kesäkuuta 1934 – 1. joulukuuta 2008) oli baskinkielinen laulaja. Suurin osa hänen musiikistaan on baskinkielistä, ja hänet tunnetaankin merkittävänä nykyisenä baskikulttuurin edistäjänä.


title: Mikel Laboa

text: Baskimaan Pasajesissa syntynyt Laboa opiskeli alun perin lääketiedettä Pamplonassa. Hän on julkaissut lukuisia levytyksiä 1960-luvulta lähtien.


title: Olavi Heliövaara

text: Olavi Konstantin Heliövaara (21. helmikuuta 1891 Kuru − 12. lokakuuta 1980 Oulu) oli Oulun hiippakunnan piispa 1954−1963. Hän sai teologian kunniantohtorin arvon 1955. Hän oli kirkko-oikeuden tuntija.


title: Olavi Heliövaara

text: Aiemmin hän oli muun muassa Raahen kirkkoherra 1922−1934, Oulun tuomiokapitulin asessori 1928−1934, Tampereen tuomiokapitulin asessori 1940−1944 ja Kirkkohallituksen kirkkoneuvos 1944−1954.


title: Tras Honan

text: Tras Honan (s. 4. tammikuuta 1930) on irlantilainen Fianna Fáil -puolueen poliitikko. Hän istui senaatissa vuosina 1977–1993 ja toimi kahteen otteeseen sen puheenjohtajana ("Cathaoirleach"; 1982–1983, 1987–1989).


title: Tras Honan

text: Dublinissa syntyneestä Honanista tuli senaatin ensimmäinen naispuolinen puheenjohtaja. Hän kuuluu poliittiseen sukuun, jossa on myös muita senaatin jäseniä.


title: Arlan Stangeland

text: Arlan Ingehart Stangeland (8. helmikuuta 1930 – 2. kesäkuuta 2013) oli yhdysvaltalainen republikaanisen puolueen poliitikko. Hän istui liittovaltion edustajainhuoneessa Minnesotan seitsemännestä vaalipiiristä vuosina 1977–1991. Hän oli aiemmin toiminut muun muassa osavaltion edustajainhuoneen jäsenenä.


title: Arlan Stangeland

text: Stangelandin poliittinen ura päättyi erääseen puhelinsoittoskandaaliin. Hän ei saanut uutta kautta, vaan hävisi paikkansa demokraattipuolueen Collin Petersonille.


title: Veljesseura

text: Veljesseura on rekisteröimätön yhteisö, joka jakaa kriittistä tietoa Jehovan todistajista. Yhteisö on perustettu vuonna 2006. Yhteisö sai alkunsa entisen Jehovan todistajan tekemistä komiteaistuntoäänityksistä, jotka laitettiin esille verkkosivuille. Sivuston tarkoitus on toimia vertaistukena ja tietopalveluna kaikille niille, joita Jehovan todistajien opit tai toimintatavat kiinnostavat sekä jakaa sellaista tietoa uskonnosta, joita jäsenet eivät ovelta-ovelle saarnaamisessaan kerro.


title: Veljesseura

text: Veljesseura.org on suomen suurin Jehovan todistajia käsittelevä sivusto. Sivuston suosituin osa on vertaistukea ja tietoa tarjoava keskustelufoorumi, joka korvasi aikaisemman, h2o -foorumin vuonna 2007.


title: Robert Frosterus

text: Robert Valentin Frosterus (14. helmikuuta 1795 Pudasjärvi – 20. toukokuuta 1884 Kuopio) oli Kuopion hiippakunnan (sittemmin Oulun hiippakunta) ensimmäinen piispa vuosina 1851–1884. Frosterus oli yksi Suomalaisen Kirjallisuuden Seuran perustajista vuonna 1831. Frosteruksen lapset korotettiin 1875 isän ansioiden johdosta aatelissäätyyn nimellä af Frosterus.


title: Robert Frosterus

text: Frosteruksen isä oli kirkkoherra ja teologian tohtori Johan Frosterus ja äitinsä Anna Beata Humble. Ylioppilaana Frosterus suoritti ensimmäisen tunnetun Homeroksen suomennoksen kääntäessään luultavasti Iliaan ensimmäisen rapsodian kokonaisuudessaan. Siitä julkaistiin muutamia säkeitä P. A. Sondénin väitöskirjassa Uppsalassa 1817. Frosteruksesta tuli filosofian maisteri vuonna 1819 ja hänet nimitettiin teologian dosentiksi vuonna 1821. Vuonna 1823 hän suoritti teologian kandidaatin tutkinnon ja seuraavana vuonna lisensiaatin tutkinnon. Hänet nimitettiin teologian apulaiseksi ja seminaarin pastoriksi pian yliopiston muutettua Helsinkiin. Samalla hän hoiti virkaatekevänä vuonna 1829 teologisen moraalin professorin virkaa ja vuosina 1829–1830 raamatullisen eksegetiikan professorin virkaa.


title: Robert Frosterus

text: Frosterus tunsi ilmeisesti kohtalaisen hyvin Vanhan testamentin eksegetiikkaa, minkä vuoksi hän haki Jakob Bonsdorffin jälkeen avoimeksi tullutta raamatullisen eksegetiikan professuuria, jota Frosterus virkaatekevänä myöskin hoiti. Hän ei kuitenkaan ehtinyt saada valmiiksi professoriväitöskirjaa, joka oli edellytyksenä viran saamiselle. 1831 Frosterus oli mukana perustamassa Suomalaisen Kirjallisuuden Seuraa.


title: Robert Frosterus

text: Vuonna 1837 hän siirtyi seurakuntavirkaan tultuaan valituksi Iisalmen kirkkoherraksi. Tämän jälkeen hän ei enää tehnyt tieteellisiä julkaisuja. Vuonna 1851 hänet valittiin 2. ehdokassijalta vasta perustetun Kuopion hiippakunnan ensimmäiseksi piispaksi, jossa virassa hän toimi kuolemaansa vuoteen 1884 saakka. Hän oli tarkka ja tarmokas hallintomies, mutta hänellä ei ollut juurikaan kosketusta hiippakuntansa hengelliseen elämään. Hän edusti valistusajan peruja olevaa rationaalista teologiaa. Hän oli jäsenenä useissa valtionkomiteoissa ja otti osaa vuosien 1863–1864 valtiopäiviin, joilla hän kannatti liberaalisia pyrkimyksiä. Frosteruksen lapset aateloitiin isänsä ansioiden perusteella nimellä af Frosterus.


title: Robert Frosterus

text: Frosterus julkaisi jo toimiessaan Turun akatemiassa kaksi eksegetiikan alan väitöskirjaa. Nämä olivat "Dissertatio theologica methodum miracula Christi naturalibus de causis explicandi dijudicans" vuonna 1820 sekä "De traditionibus Christianorum sacris" vuonna 1825. Yliopiston siirryttyä Helsinkiin Frosterus väitteli teologian apulaisen virkaa varten väitöskirjallaan "De scholis prophetarum probabilia" (1827–1828). Se käsitteli Vanhan testamentin ajan profeettakouluja. Tutkielmassaan Frosterus nojautui ulkomaisiin Vanhan testamentin kriittisiin tutkijoihin ja pyrki osoittamaan, että tutkimuksen kohteena olleissa profeettakouluissa vaalittiin puhdasta Jahve-uskontoa ja käytettiin heprealaista kirjallisuutta. Frosterus esitti myös arvionsa pentateukin lopullisesta muotoutumisesta ja sijoitti tämän profeetta Samuelin aikaan. Luennoillaan Frosterus käsitteli usean lukukauden ajan Vanhan testamentin johdanto-oppia sekä kerran myös Raamatun arkeologiaa. Bonsdorffin oppilaana hän edusti ilmeisesti lähinnä supranaturalistista kantaa.


title: Savuolut

text:
Savuolut (saks. "Rauchbier") on oluttyyppi, jossa on voimakas savun maku. Savuolut saa arominsa maltaiden paahtamisesta savulla, joka on saatu aikaan polttamalla pyökki- tai tammihalkoja avotulella.
Maailman tunnetuimpien savuoluiden joukkoon kuuluu saksalainen Schlenkerlan savuolut (5,1 t-%), joka on väriltään hyvin tumman punaruskeaa. Nimekkäin savuolut valmistetaan Saksassa Pohjois-Baijerin Bambergin kaupungissa. Suomalaisten savuoluiden joukossa on mm. Karhu Korpisavu (4,6 / 6 t-%) ja Vakka-Suomen Panimon Prykmestar Savukataja (9%).


title: Lancia Y10

text: Lancia Y10 on Lancian vuosina 1985–1995 valmistama A-segmentin automalli, joka korvasi Lancia A112:n. Sitä myytiin joillain markkinoilla nimellä Autobianchi Y10. Mallin seuraajaksi tuli Lancia Y.


title: Lancia Y10

text: Lancia Y10 esiteltiin Geneven autonäyttelyssä keväällä 1985. Se oli ensimmäinen malli, jossa käytettiin 1,0-litraista (45 hv) FIRE-moottoria. Saatavana oli myös brasilialaisvalmisteinen 1,0-litrainen vapaasti hengittävänä (55 hv) tai turboahdettuna (85 hv) versiona. Kolmiovisen auton ilmanvastuskerroin oli hyvä 0,31. Varustelutaso oli Y10:ssä korkea. Siihen oli saatava esimerkiksi ilmastointi, sähköikkunat ja keskuslukitus. Takaluukun kansi oli aina maalattu mustaksi auton ulkoväristä riippumatta.


title: Lancia Y10

text: Torinon autonäyttelyssä 1986 esiteltiin nelivetoinen Y10 4WD, jonka moottorina oli FIRE 50-hevosvoimaisena.


title: Lancia Y10

text: Moottorivalikoimaa laajennettiin vuonna 1989 1,1-litraisella (57 hv) FIRE:llä sekä monipistesuihkutteisella 1,3-litraisella (78 hv). Jälkimmäinen oli uudessa GTie-mallissa, joka korvasi turbon. Saataville tuli lisäksi portaaton CVT-automaattivaihteisto.


title: Lancia Y10

text: Vuonna 1992 malli koki kasvojenkohotuksen, jossa se sai uudet sivupeilit, takavalot ja etusäleikön. Sisällä kojelauta oli uudistettu täysin. 1,0-litrainen FIRE poistui mallistosta.


title: Charles Zentai

text: Charles Zentai (entiseltä nimeltään Károly Steiner) (s. 8. lokakuuta 1921) on unkarilainen, jonka on epäilty syyllistyneen sotarikokseen toisen maailmansodan aikana. Zentai syntyi Unkarissa ja palveli toisen maailmansodan aikana Unkarin armeijassa. Sotilasarvoltaan hän on vääpeli. Sodan jälkeen Zentai muutti Perthiin Australiaan. Unkarin hallitus on pyytänyt hänen luovuttamistaan oikeudenkäyntiin Peter Balazs-nimisen 18-vuotiaan juutalaismiehen murhasta, johon Zentain epäillään syyllistyneen marraskuussa 1944. Zentain epäillään kahden muun unkarilaisen sotilaan kanssa hakanneen Balaszin kuoliaaksi ja heittäneen hänen ruumiinsa Tonavaan, koska hän ei käyttänyt keltaista tähteä.


title: Charles Zentai

text: Zentaita on pidetty yhtenä pahimmista elossa olevista natsisotarikollisista.


title: Charles Zentai

text: Australian korkein oikeus kuitenkin kielsi elokuussa 2012 Zentain luovuttamisen Unkariin, sillä sen mukaan hänen tekemänsä rikos ei täytä sotarikoksen tunnusmerkkejä. Vuonna 2005 alkaneen karkotusprosessin aikana Zentai on toistuvasti vakuuttanut syyttömyyttään.


title: Ken Stott

text: Ken Stott (s. 19. lokakuuta 1955) on skotlantilainen näyttelijä. Suomessa hänet tunnetaan parhaiten rooleistaan television poliisisarjoissa. Stott oli pääosassa sekä sarjassa "Siveyspoliisi" ("The Vice") vuosina 1999–2003, "Messias" (rikosetsivä Metcalfe), että Ian Rankinin kirjoihin perustuvassa "Rebus"-sarjassa. Stott toimii myyrän äänenä elokuvassa "". Hän myös esittää kääpiö Balinia Peter Jacksonin ohjaamassa "Hobitti"-elokuvatrilogiassa.


title: Ljudmila Tšernyh

text: Ljudmila Ivanovna Tšernyh (, ; s. 13. kesäkuuta 1935) on ukrainalainen tähtitieteilijä, joka on työskennellyt Irkutskissa ja Krimin astrofyysisessä observatoriossa.


title: Ljudmila Tšernyh

text: Tšernyh on löytänyt uransa aikana lukuisia asteroideja. Hän oli naimisissa kollegansa Nikolai Tšernyhin kanssa. Antonín Mrkosin löytämä asteroidi 2325 Tšernyh on nimetty parin mukaan.


title: Andrei Belyi

text: Andrei Belyi (, oikealta nimeltään Boris Nikolajevitš Bugajev, ; 26. lokakuuta 1880 Moskova – 8. tammikuuta 1934 Moskova) oli venäläinen kirjailija, runoilija, teoreetikko ja kirjallisuusarvostelija. Vladimir Nabokov piti hänen romaaniaan "Peterburg" yhtenä 1900-luvun merkittävimmistä romaaneista.


title: Andrei Belyi

text: Boris Bugajev syntyi älymystöperheeseen. Hänen isänsä Nikolai Bugajev oli johtava matemaatikko, jota pidetään matematiikan Moskovan koulukunnan perustajana. Nuori Boris oli oppinut mies, jonka kiinnostuksen kohteita olivat matematiikka, musiikki, filosofia ja kirjallisuus. Belyi valmistui 1899 arvostetusta yksityisestä L. I. Polivanovin lukiosta. Hän opiskeli Moskovan yliopistossa ja suoritti 1903 tutkinnon luonnontieteissä. 1904 hän kirjoittautui yliopiston historiallis-kielitieteelliseen tiedekuntaan mutta keskeytti pian opintonsa, ja 1906 hän päätti omistautua kokonaan kirjoittamiselle. Kirjailijan ura alkoi 1902, jolloin ilmestyi teos "Toinen sinfonia, dramaattinen".


title: Andrei Belyi

text: Belyi oli perustamassa sekä symbolismia että venäläistä uuskantilaista koulukuntaa. Hän vaikutti hyvin voimakkaasti Vsevolod Meyerholdin teatteriin.


title: Andrei Belyi

text: Nikolai Bugajev tunnettiin filosofisista esseistään, joissa hän arvosteli geometriaa ja todennäköisyyslaskentaa ja ylisti ankaran analyysin erinomaisuutta. Huolimatta isänsä matemaattisista mieltymyksistä – tai niiden vuoksi – Boris Bugajev kiinnostui todennäköisyyslaskennasta ja etenkin entropiasta, johon hän usein viittaa teoksissaan, esimerkiksi "Kotik Letajevissa".


title: Andrei Belyi

text: Belyin luova työ vaikutti moniin kirjallisiin koulukuntiin, etenkin symbolismiin, ja sai itse niistä vaikutteita. Niissä ilmenee mystiikkaa ja eräänlaista synkkää musikaalisuutta. Hänen kirjallisen äänensä kauaskantoista vaikutusta venäläisiin kirjailijoihin ja myös muusikoihin on usein verrattu James Joyceen vaikutukseen englanninkielisessä maailmassa.


title: Andrei Belyi

text: Belyin symbolistista romaania "Peterburg" (1916; 1922) pidetään yleisesti hänen mestariteoksenaan. Kirja käyttää proosan keinoa, jossa "äänet" usein synnyttävät "värejä". Romaanin ympäristö on jokseenkin hysteerinen vuosisadan vaihteen Pietarin ja Venäjän vuoden 1905 vallankumouksen ilmapiiri. Kirjan juonen voi tiivistää tarinaksi huono-onnisesta Nikolai Apollonovitšista, yläluokan toimettomasta kasvatista, joka joutuu mukaan vallankumouspolitiikkaan ja palkataan murhaamaan eräs virkamies, oma isänsä. Nikolaita ajavat takaa halki Pietarin läpitunkemattomien utujen Pietari Suuren kuuluisan pronssipatsaan kaikuvat kavionkopseet.


title: Andrei Belyi

text: Belyin ansioksi on luettu, että hän ennusti tässä romaanissa, jota jotkut ovat sanoneet puolielämäkerralliseksi, Venäjän suuren vallankumouksen, totalitarismin nousun, poliittisen terrorin ja jopa kaaosteorian.


title: Andrei Belyi

text: Belyi sai vaikutteita Rudolf Steinerin antroposofiasta. Hän oli 1910-luvulla joitakin vuosia henkilökohtaisessa yhteydessä Steinerin kanssa, kunnes hylkäsi antroposofian.


title: Nikolai Tšernyh

text: Nikolai Stepanovitš Tšernyh (, ; 6. lokakuuta 1931 – 26. toukokuuta 2004) oli ukrainalainen tähtitieteilijä.


title: Nikolai Tšernyh

text: Tšernyh löysi tai oli mukana löytämässä komeettoja 74P/Smirnova-Tšernyh (4.3.1975) ja 101P/Tšernyh (19.8.1977). Lisäksi hän havaitsi suuren määrän uusia asteroideja.


title: Nikolai Tšernyh

text: 72-vuotiaaksi elänyt Tšernyh oli naimisissa kollegansa Ljudmila Tšernyhin kanssa.


title: Charles Pasqua

text: Charles Pasqua (18. huhtikuuta 1927 Grasse - 29. kesäkuuta 2015) oli ranskalainen gaullistipoliitikko, joka toimi maansa sisäministerinä vuosina 1986–1988 ja 1993–1995. Hän oli jo ensimmäiseen kauteensa mennessä ennättänyt istua niin parlamentin ala- kuin ylähuoneessakin.


title: Charles Pasqua

text: Pasqua luki lakia, mutta vaikutti myös liikealalla. Hän perusti vuonna 1999 uuden, oikeistolaisen "Rassemblement pour la France" -puolueen. Hän oli epäonnistuneesti ehdolla vuoden 2002 presidentinvaaleissa, ja hänet valittiin Euroopan parlamentin jäseneksi 1999–2004. Hän istui euroskeptisessä Unioni kansakuntien Euroopan puolesta -ryhmässä.


title: Charles Pasqua

text:
Pasqua ajautui urallaan useita kertoja skandaaleihin, joista osassa hän joutui korruptiosyytösten kohteeksi. Häntä syytetään osallisuudesta 570 miljoonan euron asekauppoihin sisällissotaa käyvään Angolaan.
Hänet tuomittiin lokakuussa 2009 vuoden vankeuteen, kahden vuoden ehdolliseen ja sadantuhannen euron sakkoihin.


title: Charles Pasqua

text: Vuonna 2010 Pasqua oli uudelleen syytettynä sisäministerikautensa aikaisista korruptiotapauksista.


title: Charles Pasqua

text: Vuonna 2015 Pasqua ehdotti tuomittujen islamistien sijoittamista rangaistussiirtokuntiin saarille pois manner-Ranskasta ja pakkotyön ottamista jälleen käyttöön.


title: Fuck for Forest

text: Fuck for Forest (FFF) on norjalainen luonnonsuojelujärjestö, joka kerää rahaa sademetsien suojeluun tuottamalla pornografiaa. Järjestö on myös mainostanut asiaansa viuhahduksilla ja seksin harrastamisella julkisella paikalla.


title: ZIL-117

text: ZIL-117 () on Zavod imeni Lihatševan valmistama viisipaikkainen sedanmallinen limusiini. Se perustuu teknisesti seitsenpaikkaiseen ZIL-114 -malliin ja sen seuraaja on ZIL-41041 (1986–2000). 114-malliin verrattuna 117 on lyhyempi sekä pituudeltaan että akseliväliltään. ZIL-117-mallia myytiin mustan, sinisen ja kirsikanvärisenä. Auton valmistaminen aloitettiin vuonna 1971 ja päättyi vuonna 1983.


title: Peter O’Donnell

text: Peter O'Donnell (11. huhtikuuta 1920 – 3. toukokuuta 2010) oli brittiläinen sarjakuvan tekijä, joka tunnetaan parhaiten "Modesty Blaisen" luojana. Hän on julkaissut myös historiallista rakkauskirjallisuutta pseudonyymillä Madeleine Brent.


title: Peter O’Donnell

text: "Modesty Blaisen" julkaisu aloitettiin vuonna 1963, ja tekijä vetäytyi vasta 2000-luvun alussa.


title: Peter O’Donnell

text:
Modesty Blaise -sarjakuvatarinoita on julkaistu yhteensä 96.
Kirjoina:


title: Viestintätoimisto

text: Viestintätoimistot ovat viestinnän suunnittelu- ja konsultointipalveluita tarjoavia yrityksiä.


title: Viestintätoimisto

text: Ne pyrkivät auttamaan organisaatioita saavuttamaan niiden ydinliiketoiminnan päätavoitteita viestinnän eri keinoin ja tavoin. Ne voivat myös tukea ja helpottaa yksityisiä yrityksiä, julkisyhteisöjä ja yksityishenkilöitä niiden viestinnässä esimerkiksi mediasuhteissa, markkinointiviestinnässä, kriisiviestinnässä, yhteiskunta- ja sidosryhmäsuhteissa, strategiaviestinnässä ja viestinnän suunnittelussa.


title: Viestintätoimisto

text: Viestintätoimistojen tyypillisimmät ammattinimikkeet ovat Suomessa viestintäassistentti, viestinnänsuunnittelija, viestintäkonsultti, seniorikonsultti, graafinen suunnittelija ja AD.


title: Viestintätoimisto

text:
Suomessa toimii satoja eri kokoisia viestintätoimistoja, joissa työskentelee enimmillään noin 50 henkilöä.
Suomessa viestintätoimistojen edunvalvojana toimii MTL Viestintätoimistot, joka syntyi Viestintätoimistojen Liiton ja Markkinointiviestintätoimistojen Liiton yhdistyessä 29. syyskuuta 2006. MTL Viestintätoimistot jatkaa liiton toimintaa MTL:ssä omana toimialaryhmänään. MTL on perustettu 1943 nimellä Mainostoimistojen liitto ry ja se kattaa koko markkinoinnin ja viestinnän palveluyritysten kentän. Se on lisäksi Euroopan ainoa mainostoimistoliitto, jonka jäsenistä vähemmistö on mainostoimistoliiketoiminnassa.


title: Viestintätoimisto

text: MTL Viestintätoimistot -toimialayhdistyksen hallituksen puheenjohtajana toimii viestintätoimisto Mailandin toimitusjohtaja ja partneri Alpo Räinä (2018–). Räinä on myös kansainvälisen viestintätoimistoliittojen järjestön, ICCO:n (The International Communications Consultancies Organisation) hallituksen jäsen.


title: Viestintätoimisto

text: MTL Communications Awards -kilpailu järjestettiin ensimmäistä kertaa 2011. Kilpailussa palkittiin viestintätoimistojen asiakastöitä viidessä eri kategoriassa sekä valittiin vuoden viestintätyö ja vuoden viestintätoimisto. Ensimmäiseen kilpailuun osallistui 55 asiakastyötä 18 eri toimistosta. Vuonna 2012 MTL Communications Awards -kilpailuun osallistui 42 työtä 12 viestintätoimistosta. Vuonna 2013 MTL Communications Awards -kilpailuun osallistui 58 työtä 13 viestintätoimistosta. Vuonna 2014 MTL Communications Awards -kilpailuun osallistui 54 työtä 20 viestintätoimistosta.


title: Viestintätoimisto

text: ProCom– Viestinnän ammattilaiset ry on yritys- ja yhteisöviestinnän ammattilaisten järjestö, jonka tavoitteena on edistää jäsentensä ammatillista kehittymistä ja vahvistaa viestinnän asemaa. Jäseniä liitossa on 2800 viestinnän parissa työskentelevää tiedottajaa, viestintäpäällikköä, -johtajaa, yrittäjää ja konsulttia.


title: Viestintätoimisto

text: Liitto tekee yhteistyötä eri puolilla Suomea toimivien alueellisten tiedottajayhteisöjen kanssa. Yhteisöt kokoavat yhteen alueellaan toimivat alan ammattilaiset. ProCom on alansa vanhin järjestö Euroopassa, se on perustettu jo vuonna 1978 nimellä Suomen Tiedottajien Liitto. Liiton edeltäjiä olivat vuonna 1947 perustettu Tiedotusmiehet ry ja vuonna 1955 perustettu Suomen Henkilöstölehtien yhdistys.


title: Viestintätoimisto

text: ProComin puheenjohtajana toimii Vilma Luoma-aho ja toimitusjohtajana Elina Melgin.


title: Anders Bureus

text: Anders Bureus, aateloituna Bure (14. elokuuta 1571 – 4. helmikuuta 1646) oli ruotsalainen kartografi, matemaatikko ja kuninkaan korkea virkamies, jonka vuonna 1626 julkaisema suuri Pohjoismaiden kartta mullisti siihenastiset käsityksen Pohjolan ja erityisesti Suomen karttakuvasta. Kartta oli ensimmäinen tieteellisille mittauksille perustunut Pohjoismaiden kartta ja muodostui alueen karttojen esikuvaksi lähes 150 vuoden ajaksi. Bureus pani alulle Ruotsin ja samalla Suomen maanmittauslaitokset. Bureusta on kutsuttu ”Ruotsin kartografian isäksi”. Vuonna 1624 hänet aateloitiin, jolloin hän sai nimen "Bure". Alkuperäinen latinalainen nimimuoto Bureus säilyi tämänkin jälkeen käytössä. Vuoden 1626 kartalle tekijäksi on merkitty Bureus. Näin on tehty myös useimmille hänen kartastaan seuraavien vuosikymmenten aikoina tehdyille editioille.


title: Anders Bureus

text: Anders Bureus syntyi 14.8.1571 Säbråssa Ångermanlandin maakunnassa papin perheeseen. Hän opiskeli ainakin matematiikkaa ja pääsi kuninkaan kanslian palvelukseen. Vuonna 1603 Ruotsin valtakuntaa tuolloin hallinnut Kaarle herttua (myöhempi kuningas Kaarle IX) antoi Bureukselle tehtäväksi laatia "Pohjoisten kuningaskuntien yleiskartan". Tehtävä oli erittäin vaativa, sillä valtakunta oli suuri ja harvaan asuttu eikä mitään aikaisempia luotettavia karttoja ollut, joihin olisi voinut nojautua. Kartan tekeminen edellytti monenlaisten mittausten ja tähtitieteellisten havaintojen tekemistä valtakunnan eri kolkissa, mikä taas edellytti runsasta matkustamista. Työn valmistuminen vei 23 vuotta. Karttatyön rinnalla Bureuksella oli kaiken aikaa monia muita kuninkaan hänelle antamia tehtäviä, diplomaattina, tuomarina, sukututkijana, kuninkaan arkiston järjestäjänä jne. Hän kuului muun muassa Stolbovan rauhan rajakomissioon, jonka tehtävänä oli käydä uusi Ruotsin ja Venäjän välinen raja. Vuonna 1623 Bureus nimitettiin yleisten rakennusten hallinnon tarkastajaksi, josta syystä hänestä käytettiin arvonimeä "Ruotsin kuningaskunnan pääarkkitehti". Vuonna 1628 Bureus nimitettiin valtakunnan ”päämatemaatikon” virkaan tehtävänään muun muassa kouluttaa maanmittareita lähetettäväksi maan eri osiin. Tästä katsotaan Ruotsin ja Suomen maanmittauslaitosten saaneen alkunsa. Vuonna 1633 hänen kouluttamansa maanmittareita alettiin lähettämään alueilleen – kuusi heistä tuli Suomeen. Vuonna 1935 Bureus nimitettiin Sotakollegion asessoriksi ja vuonna 1640 sotaneuvokseksi. Anders Bureus kuoli Tukholmassa 4.2.1646.


title: Anders Bureus

text: Vuonna 1611 Bureus julkaisi Pohjoismaiden pohjoisosaa kuvaavan pienen kartan, jota on kutsuttu Lapin kartaksi vaikka se kuvaakin paljon laajempaa aluetta ja nimekkeensäkin mukaan oli "Lapin, Länsipohjan ja Pohjanmaan kartta (Lapponiæ, Bothniæ, Cajaniæ)" . Kartan mittakaava on 1:4 200 000. Siitä on säilynyt meidän päiviimme vain kolme kappaletta. Kartta kertoo, että Bureuksella jo vuonna 1611 oli pääpiirteissään oikea käsitys Fennoskandian muodosta ja sijainnista.


title: Anders Bureus

text: Bureuksen suuri Pohjolan kartta "Orbis arctoi nova et accurata delineatio" valmistui vuonna 1626. Kartalle mahtuvat koko Fennoskandia Kuolan niemimaata myöten, Tanska, Pohjois-Saksa, Pohjois-Puola, Baltian maat ja Luoteis-Venäjä Moskovaan asti sekä koko Itämeri ja Vienanmeri. Useimpien näiden alueiden, erityisesti pohjoisten ja itäisten, kuvauksessa Bureuksen kartta ylitti reilusti aiempien karttojen tason. Kartta on suuri koostuen kuudesta yhteen liitettävästä osakartasta ja niitä kehystävistä tekstiliuskoista. Kartan mittakaava on noin 1:2 000 000. Kartan kaiversi kupariin Saksasta Ruotsiin kutsuttu kaivertaja Valentin Trauthman. Kartan painopaikkaa ei varmuudella tiedetä.


title: Anders Bureus

text: Bureuksen kartasta tuli heti maailmalla laajan kopioinnin kohde. Ensimmäiset kopiot olivat yhdelle lehdelle mahdutettuja pienennöksiä, joihin parhaimmillaan oli puristettu kaikki Bureuksen suuren kartan tieto. Ensimmäiset kopiot julkaistiin Alankomaissa. Varhaisimman kopion julkaisivat N. Piscator (eli Fischer) vuonna 1630 ja W. & J. Blaeu muutamaa vuotta myöhemmin. Nämä kaksi karttaa olivat tarkkoja Bureuksen kartan toisintoja.


title: Anders Bureus

text: Vuonna 1635 Amsterdamilainen Henrik Hondiuksen karttakustantamo julkaisi Bureuksen alkuperäiskarttaa kooltaan ja muodoltaan muistuttavan (6 osalehteä ja tekstiliuskat reunoilla) muunnelman Bureuksen kartasta. Kartan olivat toimittaneet Isak Massa ja Hessel Gerritsz. He olivat tehneet moniin paikkoihin muutoksia ja väittivät näin parantaneensa karttaa. Paikoin näin olikin, muun muassa Tanskan salmien osalta kartta oli todella alkuperäiskarttaa parempi. Pohjoisten alueiden, muun muassa Suomen ja Lapin osalta, se oli kuitenkin Bureuksen alkuperäistä huonompi.


title: Anders Bureus

text: 1650–1660-luvuilla Blaeun karttakustantamo julkaisi merkittävän sarjan Bureuksen työlle perustuvia karttoja. Ne sisältyivät moniosaiseen jättiläisatlakseen "Atlas Maior". Kartat kuvasivat Ruotsin valtakunnan eri osia ja olivat yleensä samassa mittakaavassa kuin Bureuksen alkuperäiskartta. Sarjaan kuului muun muassa Lapin kartta ja kaikkien aikojen ensimmäinen erillinen Suomen kartta.


title: Anders Bureus

text: Vuosien ja vuosikymmenten kuluessa Bureuksen karttaan perustuvat kartat loittonivat esikuvastaan. Vain harvassa tapauksessa tämä merkitsi karttojen paranemista, sillä samaan aikaan kun karttoihin tehtiin yhtäälle parannuksia, niin niihin toisaalle tehtiin huononnuksia.


title: Anders Bureus

text:
Erityisen suuri Bureuksen kartan vaikutus oli Suomen karttakuvaan. Vanhempien karttojen porkkananmallisen Suomen muuttuminen tunnistettavasti oikean Suomen näköiseksi oli ehkä merkittävin yksittäinen parannus Bureuksen kartalla.
Suomessa Bureus kävi useaan otteeseen. Tiedetään, että vuonna 1614 hän sai hallinto- tai tuomaritehtävän ”Karjalassa” ja vuonna 1617 ”Viipurissa”. Hän matkusti diplomaattitehtävissä Venäjälle vuosina 1605 ja 1634 ja on tuolloin mahdollisesti kulkenut Suomen kautta. Pisimpään hän oleskeli Suomessa vuosina 1619–1621 osallistuessaan Stolbovan rauhan rajankäyntiin rajakomission jäsenenä. Hänen tukikohtansa olivat tuolloin valtakunnan itäisimmät linnat Viipuri, Savonlinna ja Käkisalmi. Noina vuosina hänellä oli hyvä mahdollisuus kartoittaa Itä-Suomea. Sen hän tekikin, mistä kertoo se, että hänen kartallaan Laatokan ja Viipurin lahden rannat sekä Savonlinnaa ympäröivät Saimaan mutkikkaat vedet ovat varsin oikein piirretyt. Suomenlahden pohjoisrannalla erityisen hyvin on kuvattu rantaa seuraava purjehdusreitti, mikä kertoo kartoittajan kulkeneen Viipurin laivalla. Pohjanlahden itäranta on niin ikään kartalla hyvin kuvattu. Siellä kartoittaja näyttäisi kulkeneen maanteitse Pohjanlahden rantatietä. Turku, Vaasa, Oulu ja Tornio ovat kartalle sijoitetut lähes oikeille leveyspiireilleen, mistä voi päätellä, että niiden napakorkeudet on määritetty tähtitieteellisesti. Mahdollista on, että kartoittaja olisi noussut Kokemäenjokea ylös Tampereen seudulle, sillä tuokin seutu on kartalla varsin oikein. Päijänteen vesistö ja Kymijoki ovat sen sijaan huonosti piirretyt, joten siellä ei mittauksia ole tehty ja Bureus tuskin on siellä käynyt.


title: Anders Bureus

text: Pieni suomalaisittain kiinnostava tieto Bureuksen kartalla on muinaisen Suomen peninkulman pituus. Kartan ilmestymisaikoina Ruotsin valtakunnassa oltiin siirtymässä yhtenäiseen mittajärjestelmään, jossa peninkulman (ruotsiksi mil) pituudeksi kaikkialla tuli 10,688 kilometriä. Bureuksen kartan mittakaavajanastossa on kuitenkin vielä mainittu väistyvät vanhat maakunnalliset peninkulmat. Niiden joukossa on "Miliaria Fennica, Cajanica et Livonica", suomennettuna "Suomen, Pohjanmaan ja Liivinmaan peninkulma". Sen pituus kartalta mitattuna on noin 6,95 kilometriä. "Helsinglannin, Länsipohjan ja Lapin peninkulman" pituus on vastaavasti noin 5,66 km.


title: Anders Bureus

text: Anders Bureus oli Ruotsin kuninkaan palveluksessa tehden karttansa kuninkaalleen. Vuoden 1626 kartalla Jäämeren rannikko koko Ruijan matkalta on merkitty Ruotsiin kuuluvaksi, mikä vastasi ehkä Ruotsin kuninkaan toiveita ja tavoitteita, mutta ei silloista todellisuutta. Yhtään paremmin eivät rajat ole Massa-Gerritszin-editiossa. Siihen rajat on piirretty Tanskan kuninkaan toiveiden mukaisesti, niin että Kautokeino, Inari, Utsjoki ja osa Enontekiötä oli liitetty Norjaan. Edition toimittajan Hessel Gerritzin tiedetään ollen yhteydessä Tanskan hoviin. Oikein rajat on piirretty Bureuksen vuoden 1611 Lapin kartalle ja Blaeun Lapin kartalle.


title: Raideväli

text: Raideväli tarkoittaa:


title: Transports publics genevois

text: Transports publics genevois eli TPG on sveitsiläinen Geneven kantonin omistama ja suurinta osaa alueen julkisesta liikenteestä hoitava yritys. TPG harjoittaa linja-auto-, johdinauto- ja raitiovaunuliikennettä.


title: Transports publics genevois

text: TPG on vuodesta 1900 vuoteen 1977 toimineen "Compagnie Genevoise des Tramways Électriquesin" (CGTE) seuraaja.


title: Transports publics genevois

text:
TPG ajaa Geneven ja sen lähikuntien alueella neljää raitiovaunulinjaa, joiden yhteispituus on 33 kilometriä. Johdinautoreittejä on kuusi pituudeltaan yhteensä 30 kilometriä. Linja-autoreittejä on kaikkiaan 48 kpl, joiden pituus on yhteensä 360 kilometriä.
Yrityksen kulkuneuvoilla tehdään vuosittain 200 miljoonaa matkaa, joista 84 miljoonaa on raitiovaunumatkoja.


title: Transports publics genevois

text: TPG:n kulut olivat vuonna 2015 yhteensä 414 milj. Sfr, josta 56 prosenttia oli henkilöstökuluja. Lipputulot olivat 143 milj. Sfr eli noin 35 prosenttia kuluista. Kantonin ja kuntien tuet olivat 60 prosenttia kuluista.


title: Transports publics genevois

text: TPG sekä kuusi muuta Geneven ja lähiseudun liikenneyhtiötä ovat sopineet yhteistariffijärjestelmästä nimeltään "Unireso". Järjestelmässä ovat TPG:n lisäksi mukana valtakunnallinen junayhtiö SBB, geneveläinen laivayhtiö "La Société des Mouettes Genevoises Navigation" (SMGN), vaud’lainen Nyonin seudun linja-autoyhtiö "Les Transports publics de la région nyonnaise" (TPN) sekä Ranskan puolelta annemasselainen "Les Transports Collectifs Annemassiens" (TAC), rautatieyhtiö SNCF sekä Transdev.


title: Jani Haapamäki

text: Jani Haapamäki (s. 15. toukokuuta 1982 Kauhajoki) on suomalainen painija. Hänen lajinsa on kreikkalais-roomalainen paini, jossa hän voitti Euroopan mestaruuden vuonna 2009. Haapamäki edustaa Kauhajoen Karhua ja häntä valmentaa Juha Virtanen.


title: Jani Haapamäki

text: Haapamäki on harrastanut painia vuodesta 1987 lähtien. Juniorivuosina häntä valmensivat Hannu Vuorenmaa ja Reijo Haaparanta. Haapamäki on voittanut kreikkalais-roomalaisessa painissa SM-kultaa vuosina 2004, 2008 ja 2009 (55 kg) ja hopeaa vuonna 2013 (60 kg). Vuonna 2005 hän voitti suomenmestaruuden vapaapainissa 60 kg:n sarjassa.


title: Jani Haapamäki

text: Vilnan EM-kilpailuissa 2009 Haapamäki voitti kultaa. Finaalissa hänen vastustajansa oli puolalainen Mariusz Los. Haapamäki ei hävinnyt viidessä ottelussa erääkään, vaan voitti kaikki vastustajansa erin 2–0. EM-kilpailuissa hän on saavuttanut mestaruutensa lisäksi vuosina 2004 ja 2008 viidennen sijan 55 kg:n sarjassa. Vuonna 2014 hän oli seitsemäs 59 kg:n sarjassa. Haapamäki oli seitsemäs myös vuoden 2010 MM-kisoissa 55 kg:n sarjassa.


title: Jani Haapamäki

text: Vuoden 2012 epäonnistuneiden olympiakarsintojen jälkeen Haapamäki piti painista kolmen kuukauden täydellisen tauon muun muassa pelaten golfia. Vuoden 2013 MM-kilpailuissa hän hävisi avausottelunsa yhdysvaltalaiselle Spenser Mangolle 0–4.


title: Jani Haapamäki

text: Haapamäki harrastaa myös beachfutista. Hän on pelannut FC Nötkötin joukkueessa ja oli voittamassa lajin SM-kultaa vuonna 2005.


title: Weißensee

text: Weißensee on kaupunginosa () Pankowin hallintoalueella ("Bezirk") Berliinissä. Vuoden 2011 lopussa siellä oli 47 693 asukasta. Kaupunginosan pinta-ala on 7,93 km² ja väestötiheys 6014 asukasta/km².


title: Weißensee

text: Vuosina 1920–2000 oli olemassa myös Weißensee-niminen hallintoalue. Se käsitti Weißenseen kaupunginosan lisäksi Heinersdorfin, Blankenburgin, Karowin ja Stadtrandsiedlung Malchowin kaupunginosat. Vuonna 2001 Weißenseen hallintoalue liitettiin Pankowin hallintoalueeseen, jonka alaisuudessa Weißenseen kaupunginosa jatkaa.


title: Weißensee

text: Weißensee on saanut nimensä pienen järven mukaan ("Weißer See", valkea järvi). Se sijaitsee ikiaikaisen, Berliinistä Itämeren rannalle kulkeneen kauppareitin varrella. Ensimmäinen säilynyt kirjallinen maininta Weißenseen kylästä on vuodelta 1313.


title: Weißensee

text: Weißenseen kulttuurikohteisiin kuuluvat taideteollinen korkeakoulu "Kunsthochschule Berlin-Weißensee" sekä säveltäjäkortteli "Komponistenviertel", jossa kadut on nimetty kuuluisien saksalaisten säveltäjien mukaan.


title: Fanaattisuus

text: Fanaattisuus () on kiihkomielistä käyttäytymistä, jonkin asian kiihkomielistä puolustamista. Lievemmässä merkityksessä sanalla tarkoitetaan, että sillä kuvattu henkilö omistaa liikaa aikaa tai vaivaa tiettyyn toimintaan, kuten harrastukseen tai puhtauteen. Sana "fanaticism" tuli englannin kieleen kuvaamaan puritaanisia, jumalalliseen ilmoitukseen nojaavia lahkoja.


title: Fanaattisuus

text: Bertrand Russell kirjoitti: ”Fanaattisuus on ensisijaisesti järjen käytön älyllistä vajavaisuutta, sellaista johon filosofiasta löytyy älyllinen vastamyrkky”. Eräässä myöhemmässä radiopuheessaan hän liittää kiihkomielisyyden erityisesti pelkoon.


title: Fanaattisuus

text: Filosofi John Passmoren mukaan fanaattisuus-sana voi rappeutua pelkäksi haukkumasanaksi, jolla vastustetaan uusia ajatuksia ja yhteiskunnallista toimeliaisuutta. Passmoren mielestä on tehtävä ero niiden välillä, jotka ovat fanaattisia ja niiden jotka eivät ole fanaattisia keskittyessään asiaansa. Vastakohdaksi Passmore asettaa vapaan keskustelun harjoittamisen, osallistujien kannustamisen asettamaan kysymyksiä, selkeyttämään vastaväitteensä ja erimielisyytensä perusteet. Pehmeää suvaitsevuutta on Passmoren mukaan se, että ajattelija on suvaitsematon virheellisinä pitämiään todisteluita, epäselvää ajattelua ja kyseenalaistamattomia oletuksia kohtaan. Suvaitsevuuden ongelmaksi nousee Passmoren mukaan se, että suvaitsevuuden vaatimus voi tulla niiltä, jotka heti valtaa saatuaan ovat täysin suvaitsemattomia.


title: Pyhäjärvi (Pyhäjärvi Vpl)

text: Pyhäjärvi (v:sta 1948 ) on järvi Karjalankannaksella Käkisalmen piirissä Leningradin alueella Venäjällä. Järvi kuului Suomelle ennen toisen maailmansodan alueluovutuksia. Suomelle kuuluessaan järvi kuului Pyhäjärven (Vpl) kuntaan, jolle järvi oli antanut nimensä.


title: Pyhäjärvi (Pyhäjärvi Vpl)

text: Pyhäjärvi on hevosenkengän muotoinen, kirkasvetinen ja noin 30 metriä syvä. Järven hevosenkengänmuotoisuus johtuu pohjoisrannalta keskelle järveä työntyvästä suuresta niemestä. Pohjoisesta työntyvä niemi ja eteläosan saaret jakavat järven kahteen selkään, josta hieman isompi läntinen selkä on 13 kilometriä pitkä. Pyhäjärven pinta on 19,4 metriä merenpinnan yläpuolella ja se kuuluu Vuoksen vesistöön. Pyhäjärveen laskee idästä Yläjärvi. Pyhäjärvi puolestaan laskee vetensä kolme kilometriä pitkää Pikonjokea pitkin Pyhäjärven länsipuolella olevaan Kiimajärveen. Pyhäjärven suurimmat saaret ovat Kiskonsaari ja Heinsaari järven eteläosassa ja Ivaskansaari järven pohjoisosassa.


title: Pyhäjärvi (Pyhäjärvi Vpl)

text: Pyhäjärven rannoilla oli Suomelle kuuluessaan 15 kylää, muun muassa järven pohjoisosaan työntyvällä niemellä sijainneet Pyhäjärven kirkonkylä eli Pyhäkylä, Orola, Sumpula, Lahnavalkama ja Larjala sekä niemen välittömässä läheisyydessä samannimisellä saarella sijainnut Ivaskansaari, järven länsirannalla Pyhäjärven asemakylä, Pölhölä, Kivipaarina ja Suhapaarina, etelärannalla sijainneet Jaama, Tolsterniemi ja Kostermaa sekä itärannalla Matiskala, Salitsanranta ja Inkilä.


title: Kaarlo Engelvuori

text: Kaarlo Gabriel Engelberg, myöhemmin Engelvuori (24. heinäkuuta 1889 Valtimo – 5. maaliskuuta 1952) oli suomalainen jääkärieläinlääkintäeverstiluutnantti ja eläinlääketieteen tohtori. Hänen vanhempansa olivat maanviljelijä Eliel Engelberg ja Kristina Montin. Hänet vihittiin avioliittoon vuonna 1918 Louise Margareta Schmidtin kanssa.


title: Kaarlo Engelvuori

text: Hän kirjoitti ylioppilaaksi Helsingin maanviljelyslyseosta vuonna 1911 ja liittyi Karjalaiseen osakuntaan. Hän jatkoi opintojaan 1911-1916 Dresdenin eläinlääketieteellisessä korkeakoulussa vuosina 1911–1916 ja suoritti eläinlääkäritutkinnon vuonna 1916. Hänet vihittiin eläinlääketieteen tohtoriksi Leipzigin yliopistossa vuonna 1917. Hän osallistui heinäkuussa 1918 eläinlääkintäupseerikursseille Helsingissä. Hän on tehnyt useita opintomatkoja ulkomaille.


title: Kaarlo Engelvuori

text: Engelvuori liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 7. kesäkuuta 1916, josta hänet komennettiin apulaiseläinlääkäriksi Lockstedtin leirillä sijaitsevan hevossairaalan kirurgiseen osastoon. Hänet siirrettiin 1. toukokuuta 1917 Saksan itärintamalle saksalaiseen jalkaväkidivisioona n:o 205:een ja määrättiin eläinlääkärinä hoitamaan hevossairaala n:o 305:n kirurgista osastoa. Engelvuori sai noin viikkoa ennen Riian valloitusta syyskuussa 1917 määräyksen järjestää ns. lentävän hevossairaalan, jonka päällikkönä hän osallistui Latvian ja Viron valtauksiin. Hän erosi Saksan armeijasta 1. huhtikuuta 1918.


title: Kaarlo Engelvuori

text: Suomeen hän palasi sisällissodan jälkeen 27. kesäkuuta 1918 ja astui Suomen armeijan palvelukseen eläinlääkintämajurina 13. elokuuta 1918 ja toimi Vuoristoprikaatin (myöh. Jääkäriprikaati) eläinlääkärinä, mistä tehtävästä hän erosi 31. elokuuta 1921.


title: Kaarlo Engelvuori

text: Engelvuori hoiti Vaasan piirieläinlääkärin vuosina 1921 ja 1923 ja Vaasan kaupungin eläinlääkärin ja lihantarkastajan virkaa vuosina 1923 ja 1926. Hän toiminut yksityisenä eläinlääkärinä Vaasassa vuosina 1918–1928 ja 1930–1931. Haapaveden piirieläinlääkärinä hän toimi 1. heinäkuuta 1931 lähtien ja 1. lokakuuta 1935 alkaen Tammelan piirieläinlääkärinä aina vuoteen 1939 asti.


title: Kaarlo Engelvuori

text: Nivalan konikapina sai alkunsa kesäkuussa 1932 kun Haapaveden piirieläinlääkärinä toiminut Engelvuori (silloin vielä Engelberg) määräsi nivalalaisen pienviljelijän Sigfrid Ruuttusen Hilppa-tamman lopetettavaksi näivetystaudin vuoksi.


title: Kaarlo Engelvuori

text: Talvisotaan hän osallistui eläinlääkärinä ensin 9. divisioonassa ja myöhemmin Lapin ryhmä 39:ssä sekä 14. divisioonassa. Jatkosotaan hän osallistui niin ikään eläinlääkärinä 5. divisioonassa vuosina 1941–1942 ja Ratsukoulussa vuodet 1942–1944 ja loppusodan Hevosvarikko 1:ssä. Sotien jälkeen hän palasi Tammelan piirieläinlääkäriksi. Hänet on haudattu Forssaan.


title: Kaarlo Engelvuori

text: Haapaveden kunnanvaltuuston jäsenenä Engelvuori toimi vuonna 1935. Tammelan Hipposyhdistyksen puheenjohtajana vuosina 1944–1952, Hämeen hevosjalostusliiton kunniajäsenenä vuosina 1950–1952, Suomen Eläinlääketieteellisen yhdistyksen jäsen.


title: Kiimajärvi (Pyhäjärvi Vpl)

text: Kiimajärvi (v:sta 1948 ) on järvi Karjalankannaksella Käkisalmen piirissä Leningradin alueella Venäjällä. Järvi kuului Suomelle ennen toisen maailmansodan alueluovutuksia. Suomelle kuuluessaan järvi kuului Pyhäjärven (Vpl) kuntaan. Vuoksen vesistöön kuuluvan Kiimajärven pinta on 19,4 metriä merenpinnan yläpuolella, toisen tiedon mukaan 14,9 metriä.


title: Kiimajärvi (Pyhäjärvi Vpl)

text: Noin 13 kilometriä pitkään Kiimajärveen laskee idästä Pikonjokea myöten Pyhäjärvi. Pitkämäisen Kiimajärven pohjoispäästä alkaa järven laskujoki Konnitsanjoki, joka laskee Vuoksen pohjoiseen laskuhaaraan. Kiimajärven rantakyliä ovat Konnitsa, Hassinmäki, Kalamaja, Kiimajärvi, Voloska, Tiitua ja Musakanlahti.


title: Ikelä

text: Ikelä on kylä Halikossa. Kylä sijaitsee Ikeläntien varrella peltojen ympäröimänä. Kylän pohjoisosa on metsäistä Pitkämäkeä. Ikelän länsilaidassa virtaa Purilanjoki.


title: Ikelä

text: Ikelän alue on Halikon vanhimpia maanviljelysseutuja. Varhaiskeskiajalla Halikon asutus oli keskittynyt Purilan- ja Halikonjokilaaksoihin, missä myös Ikelä sijaitsee. Kylässä oli kuitenkin vain kolme suurta kantatilaa aina 1900-luvun alkuun saakka, jolloin talojen maita lohkottiin. Torppia ja mäkitupia sen sijaan kylässä oli useita. Halikon kiertokoulunopettaja Hagman asui Ikelässä 1880-luvulla. Nykyisin Ikeläntien varrelle on ilmestynyt myös omakotiasutusta, sillä kylä sijaitsee aivan 110-tien läheisyydessä.


title: Vastaanottokeskus

text: Vastaanottokeskuksella (lyh. VOK) on turvapaikanhakijoiden ja pakolaisten vastaanottokeskus. Maahantulijat asuvat siellä ajan, jonka heidän turvapaikka- ja vastaavan asiansa käsittely kestää. Keskus huolehtii turvapaikanhakijoiden vastaanotosta, majoituksesta, palveluista ja odotusaikaa tukevista toiminnoista.


title: Vastaanottokeskus

text: Turvapaikanhakija päätyy vastaanottokeskukseen sen jälkeen, kun hän on tehnyt turvapaikkahakemuksen poliisilaitoksella. Poliisi ilmoittaa uudesta turvapaikanhakijasta vastaanottokeskukseen, joka huolehtii uuden hakijan vastaanotosta ja majoituksesta. Hakija saa keskuksessa ohjaajien järjestämänä tulkin välityksellä tietoa muun muassa vastaanottokeskuksessa asumisesta, toimeentulotukiasioista ja turvapaikkaprosessista. Vastaanottokeskuksessa turvapaikanhakijoille järjestetään työ- ja opintotoimintaa sekä lapsille mahdollisuus koulunkäyntiin. Turvapaikanhakijoilla on ulkomaalaislain mukaan oikeus tehdä ansiotyötä oleskeltuaan maassa kolme kuukautta. Vastaanottokeskuksen palvelut päättyvät turvapaikkahakemuksen käsittelyn jälkeen. Kielteisissä tapauksissa turvapaikkaa hakeneen henkilön tulee poistua vastaanottokeskuksesta viimeistään 30 päivän kuluessa.


title: Vastaanottokeskus

text: Suomen ensimmäiset vastaanottokeskukset perustettiin 1990-luvun alussa, jolloin ne olivat Suomen Punaisen Ristin ylläpitämiä keskuksia. Vuonna 2015 SPR ylläpiti seitsemää toimipistettä. Viimeisimmät SPR:n ylläpitämät vastaanottokeskukset avattiin vuonna 2009 Paimioon, Kontiolahdelle Kontioniemen sairaalaan ja Siikajoelle Ruukkiin. Kontiolahdella oli ennestään Paiholan vastaanottokeskus ja Ruukissa oli toiminut jo aiemmin vastaanottokeskus. Paimion vastaanottokeskus lopetti toimintansa vuoden 2011 lopussa. Kontiolahden ja Kontioniemen vastaanottokeskukset suljettiin kesäkuun lopussa vuonna 2012. Punkalaitumen vastaanottokeskuksen toiminta loppui 1. syyskuuta 2014 ja Ruukin 1. marraskuuta 2014. mutta ne avattiin uudelleen syksyllä 2015.


title: Vastaanottokeskus

text: Keskusten lukumäärä riippuu turvapaikanhakijoiden määrästä. Vastaanottokeskusten toimintaa ohjaa Suomessa sisäministeriön alainen Maahanmuuttovirasto. Heinäkuussa 2015 Suomessa oli 18 vastaanottokeskusta ja 18 toimipistettä. Marraskuussa keskuksia oli 72, toimipisteitä noin sata. Vuoden 2016 helmikuussa Suomessa oli 146 vastaanottokeskusta. Lisäksi alaikäisille tarkoitettuja yksiköitä on 76.


title: Vastaanottokeskus

text: SPR:llä on useita vastaanottokeskuksia ja Pihlajalinna Oy:llä on viisi vastaanottokeskusta.Suomen poliisi ja sisäministeri järjestivät marraskuussa 2015 tiedotustilaisuuden, jossa annettiin tilannekatsaus lisääntyneistä järjestyshäiriöistä vastaanottokeskuksissa ja niiden lähellä. Sen mukaan häiriöihin, väkivallantekoihin ja näpistyksiin olivat syyllistyneet sekä turvapaikanhakijat että kantaväestöön kuuluvat. Tammikuussa 2016 poliisi ilmoitti, että vuonna 2015 turvapaikanhakijoita oli epäiltyinä yhteensä parissakymmenessä raiskaustapauksessa. Siilinjärven Tarinan vastaanottokeskuksessa riideltiin pyykkivuoroista 25.3.2016 ja poliisin putkaan joutui yksi ulkomaalainen mies. Seuraavana päivänä raskaana oleva nainen joutui pahoinpitelyn uhriksi tappelussa. Poliisi otti kiinni kolme 1980-luvulla syntynyttä afgaanimiestä, joita epäillään pahoinpitelystä.


title: Vastaanottokeskus

text: Vuonna 2016 vastaanottokeskuksissa olleiden turvapaikanhakijoiden tekemistä rikoksista tehtiin kaikkiaan 1565 ilmoitusta. Vastaanottokeskusten asukkaiden välillä tapahtuneiden rikosten taustalla oli usein kulttuuriin ja uskontoon liittyviä erimielisyyksiä sekä toisaalta tyytymättömyys vastaanottokeskuksen oloihin, mikä purkautui rikoksina vastaanottokeskuksia ja niiden henkilökuntaa kohtaan.Yli puolet rikoksista epäillyistä olivat Irakin kansalaisia.


title: Vastaanottokeskus

text: Syksyllä 2015 kymmenessä vastaanottokeskuksessa uutisoitiin tulipalo tai läheltä piti -tilanne. Toiminta ei ollut poliisin mukaan järjestelmällistä, vaikka iskut muistuttavatkin toisiaan ja tapahtuivat lyhyellä aikavälillä. Iskujen tekijöiden ei tiedetä olleen yhteydessä toisiinsa, eikä heillä ilmennyt yhteyksiä ääriliikkeisiin. Tekijöitä yhdisti rasistinen maailmankatsomus, ja vastaanottokeskukseen tehtyjä iskuja käsiteltiin viharikoksina. Teon rasistinen motiivi kovensi tuomioita, esimerkiksi Kouvolan iskun tekijä tuomittiin vuoden ehdottomaan vankeuteen.


title: Vastaanottokeskus

text: Presidentti Sauli Niinistö puhui uudenvuoden 2016 puheessaan vastaanottokeskuksia vastaan tehtyjen polttopulloiskujen vakavuudesta. Hän sanoi olevansa vanhan opin juristi, ja silloisen lain mukaan polttopullo rakennukseen, jossa saattoi olla ihmisiä oli nimikkeeltään murhapoltto ja sen olevan sitä hänelle vieläkin, eli raskas rikos.


title: Vastaanottokeskus

text: Tuntematon henkilö heitti polttopulloja Petäjäveden vastaanottokeskukseen helmikuun 2. ja 3. päivän välisenä yönä 2016. Vastaanottokeskuksen ulko-oven ikkunan läpi lensi kolme polttopulloa. Tekoaikana puolet vastaanottokeskuksen 80 asukkaasta oli lapsia.


title: Vastaanottokeskus

text: Forssan vastaanottokeskuksessa oli joukkotappelu 23.8.2016, jolloin useita kymmeniä kantaväestöön kuulunutta iski kättäpidemmillä välineillä maahanmuuttajia vastaan.


title: Purilanjoki

text: Purilanjoki (entinen "Immalanjoki") on joki Halikossa, Varsinais-Suomessa. Joki saa alkunsa Kankareenjärven pohjoispuolella, ja toimii järven laskujokena. Purilanjoki virtaa Halikon läpi pohjois-etelä -suunnassa ja laskee Halikonlahteen Rauvolanselän läheisyydessä Vartsalassa.


title: Purilanjoki

text: Purilanjoki omaa todella pienen, alle 1 m³/s virtaaman. Joen valuma-alue on 83 km², josta 56% on metsämaata ja 40% peltoa. Joen rannat ovat pitkälti alas viettäviä pitkiä loivia rinteitä, jotka ovat tehokkaassa viljelykäytössä. Tämän vuoksi jokeen valuu vuosittain suuria määriä ravinteita, jotka kulkeutuvat Halikonlahteen.


title: Purilanjoki

text: Purilanjoki on aikoinaan ollut syvä ja leveä purjehduskelpoinen joki, jota pitkin on purjehdittu sisämaahan. Joen suussa oli pitkä vuonomainen merenlahti, minkä vuoksi Purilanjoenlaaksossa ovat Halikonjoenlaakson ohella sijainneet Halikon vanhimmat asutukset.


title: Lapponia-hiihto

text: Lapponia-hiihto on vuodesta 1978 joka kevät, maalis-huhtikuun vaihteessa, Muonion ja Enontekiön alueella järjestettävä kolmen kisapäivän massahiihtokilpailu. Kilpailu koostuu kolmesta etapista: Keimiön kiekerö 60 km (Olos - Keimiöjärvi - Olos), Himmelriikin hiihto 50 km (Vuontisjärvi - Pallas - Olos) ja Karra huikonen 80 km (Hetta - Pallas - Olos). Karra huikosesta on olemassa myös versio Puoli huikonen, jonka matka on 40 km (Kerässieppi - Pallas - Olos). Kisassa tyyli on vapaa. Lapponia-hiihto on osa Euroloppetia.


title: Lapponia-hiihto

text: Vuonna 2009 Lapponia-hiihto on tarkoitus venyttää kahden viikon mittaiseksi kisaksi. Tähän asti hiihdetyn vapaan hiihtotavan Lapponia-hiihdon jatkoksi on aikomus tuoda perinteisen hiihtotyypin Lapponia. Perinteisen Lapponiassa hiihdettäisiin lyhyemmillä matkoilla, mitä vapaalla tyylillä. Uutuutena tuodaan myös Keimiön kiekeröstä ja Himmelriikin hiihdosta lyhemmät vaihtoehdot vapaan Lapponia-hiihtoon. Uudistusten tarkoituksena on etenkin saada houkuteltua Keski-Euroopasta uusia hiihtäjiä, joille 190 kilometriä voi olla liian raskas. Tapahtuman venyttäminen helpottaa lisäksi painetta majoituksessa, kuten myös lähtöalueella ja huoltotiloissa. 2009 Lapponia-hiihdon perinteisen kilpailu peruuttiin vähäisen osallistujamäärään vedoten.


title: Viktor Elm

text: Viktor Elm (s. 13. marraskuuta 1985) on ruotsalainen jalkapalloilija, joka edustaa alankomaalaista AZ Alkmaaria.


title: Viktor Elm

text: Elm teki aikuisten seurajoukkuedebyyttinsä vuonna 2004 liittymällä Falkenbergs FF -seuraan. Juniorivuosinaan hän edusti Johansfors IF:tä. Kaudella 2006 hän siityi Kalmar FF:n paitaan. Kalmarissa Elm nousi ruotsalaisen jalkapallomaailman tietoisuuteen ja oli avainroolissa Kalmarin noustessa kohti maan kärkeä. Kausi 2008 päättyi Elmin ja Kalmarin mestaruusjuhliin.


title: Viktor Elm

text: Kauden jälkeen Elm jätti Kalmarin ja siirtyi Alankomaiden pääsarjaseura SC Heerenveeniin. Elm edusti seuraa kolmen kauden ajan ja pääsi keväällä 2009 juhlimaan Alankomaiden cupin mestaruutta. Kausi 2009–2010 oli tilastojen valossa Elmin paras Heerenveenissä hänen urakoidessaan 28 liigaottelua, joissa syntyi viisi maalia. Kaudella 2010–2011 Elm putosi avauskokoonpanon vakiomiehistöstä. Elmin sopimus seuran kanssa päättyi kauteen 2011–2012, ja hän siirtyi Heerenveenistä AZ Alkmaariin.


title: Viktor Elm

text: A-maajoukkueessa Elm pelasi ensimmäisen ottelunsa 13. tammikuuta 2008 Yhdysvaltoja vastaan. Hän pelasi myös alle 21-vuotiaiden maajoukkueessa kaksi ottelua.


title: Harry Porter

text: Harry Franklin Porter (31. elokuuta 1882 – 27. kesäkuuta 1965) oli yhdysvaltalainen yleisurheilija, jonka suurin saavutus on korkeushypyn olympiakulta Lontoosta 1908. Hän sivusi Irving Baxterin olympiaennätystä voittotuloksellaan 190.


title: Spirals in Hyperspace

text: Spirals in Hyperspace on Ozric Tentaclesin studioalbumi, joka julkaistiin Magna Carta -levy-yhtiöllä vuonna 2004.


title: David Rodrigo

text: David Rodrigo (s. 8. toukokuuta 1968) on espanjalainen jalkapallovalmentaja.


title: David Rodrigo

text: Liikunnanopettajan koulutuksen käynyt Rodrigo aloitti valmennusuransa pienessä katalonialaisseura UE Lleidassa, josta hän siirtyi CD Binéfariin Espanjan kolmanneksi ylimmälle sarjatasolle. Rodrigon johdolla seura nousi Segunda Divisióniin ja voitti Aragonian Cupin 1998.


title: David Rodrigo

text: Vuonna 1999 Rodrigo siirtyi Andorran maajoukkueen valmentajaksi. Hän uudisti aktiivisesti maan jalkapalloilua ja maajoukkuetta, mutta ensimmäinen voitto antoi odottaa itseään. Lopulta Andorraa onnisti, kun maa kaatoi Makedonian MM-karsinnoissa 2006 maalein 1–0.


title: David Rodrigo

text: Syyskuussa 2006 Rodrigo kohautti haukkumalla Israelia murhaajien maaksi maajoukkuekapteeni Yossi Benayounille. Andorran maajoukkuemies Juli Fernandez pyysi myöhemmin anteeksi koko joukkueen puolesta, vaikka Rodrigo on kiistänyt lausuntonsa.


title: David Rodrigo

text: Rodrigo luopui Andorran maajoukkueen valmentajan pestistä kymmenen vuoden jälkeen lokakuussa 2009.


title: Voimistelu- ja urheiluseura Elise

text: Voimistelu- ja urheiluseura Elise, aiemmin Elannon Isku, on 1921 perustettu urheiluseura, jonka piirissä harrastetaan muun muassa rytmistä voimistelua, joukkuevoimistelua ja koripalloa. Seura toimii Helsingissä, Vantaalla ja Järvenpäässä.


title: Voimistelu- ja urheiluseura Elise

text: Seura on tullut erityisesti tunnetuksi menestyksekkäistä rytmisen voimistelun edustajista, kuten moninkertainen Suomen ja Pohjoismaiden mestari Maria Ringinen, Pohjoismaiden mestari Katri Työppönen (o.s. Kalpala), joka edusti Suomea olympialaisissa 1996, ja Pohjoismaiden mestari Heini Lautala, joka edusti Suomea olympialaisissa 2000.


title: Voimistelu- ja urheiluseura Elise

text: Vuoden koripalloilijaksi on kahteen otteeseen valittu Iskun Kalevi Heinänen. Olympiapronssia ovat voittaneet Iskun Kalevi Viskari voimistelun joukkuekilpailussa 1952 sekä Jorma Valkama pituushypyssä 1956. Kolminkertainen telinevoimistelun olympiavoittaja Paavo Aaltonen voitti Iskun jäsenenä rekin maailmanmestaruuden 1950.


title: Voimistelu- ja urheiluseura Elise

text: Seura vaihtoi syksyllä 2008 nimensä Voimistelu- ja urheiluseura Elise ry:ksi.


title: Voimistelu- ja urheiluseura Elise

text: Elise on myös alkanut harjoittaa Helsingissä akrobatiavoimistelua vuoden 2009 alusta lähtien.


title: Jan Børge Poulsen

text: Jan Børge Poulsen (s. 23. maaliskuuta 1946) on tanskalainen jalkapallovalmentaja ja entinen pelaaja. Kesästä 2014 lähtien hän on toiminut tanskalaisseura Haslevin päävalmentajana.


title: Jan Børge Poulsen

text: Peliurallaan Poulsen edusti Boldklubben Fremiä ja Store Heddinge BK:ta. Uran suurimmiksi saavutuksiksi jäi Tanskan Cupin hopea 1971 ja Tanskan mestaruushopea 1976 BK Fremissä.


title: Jan Børge Poulsen

text: Poulsen aloitti valmennusuransa Store Heddingen pelaajavalmentajana 1976. Hän toimi 1970- ja 1980-luvuilla valmentajana Boldklubben Fremissä ja Køge BK:ssa. 1990 hänet palkattiin Richard Møller Nielsenin apuvalmentajaksi Tanskan maajoukkueeseen, joka voitti Europpan mestaruuden 1992. Kisojen jälkeen Poulsen siirtyi Tanskan alle 21-vuotiaiden maajoukkueen päävalmentajaksi, muttei onnistunut luotsaamaan Tanskan nuoria EM-kisoihin.


title: Jan Børge Poulsen

text: 1999 Poulsen jätti Tanskan ja siirtyi Singaporen maajoukkueen urheilujohtajaksi. 2001 hän nousi maajoukkueen päävalmentajaksi, mutta sai potkut jo seuraavana vuonna. Hän palasi Tanskaan ja toimi FC Bornholmin päävalmentajana ja Lyngby BK:n juniorivalmentajana. 2006–2007 hän toimi Jordanian alle 21-vuotiaiden maajoukkuevalmentajana. Tammikuussa 2008 hän siirtyi Armenian maajoukkueen peräsimeen. Hän sai potkut tehtävistään maaliskuussa 2009 luotsattuaan Armeniaa 12 maaottelussa.


title: Jan Børge Poulsen

text: Elokuussa 2010 Poulsen palasi valmennustehtäviin allekirjoitettuaan kaksivuotisen sopimuksen Tansanian maajoukkueen päävalmentajan tehtävistä. Poulsen johdatti Tansanian CECAFA Cupin mestariksi vuonna 2010. Mestaruus oli maajoukkueen ensimmäinen missään kilpailussa 16 vuoteen. Hän sai potkut toukokuussa 2012.


title: Jan Børge Poulsen

text: Elokuussa 2013 Poulsenista tuli tanskalaisen alasarjajoukkue Solrødin päävalmentaja. Yhden kauden jälkeen hän siirtyi Haslevin peräsimeen.


title: Tampereen Sanomat

text: Tampereen Sanomat oli vuosina 1866–1900 sekä 1905–1939 Tampereella ilmestynyt sanomalehti. Puoluepoliittisesti lehti seisoi 1900-luvun alussa nuorsuomalaisen puolueen ja myöhemmin 1920- ja 1930-luvuilla Kansallisen Edistyspuolueen takana.


title: Tampereen Sanomat

text: Lehti aloitti ilmestymisensä Tampereen ensimmäisenä sanomalehtenä 3. tammikuuta 1866 nimellä "Sanomia Tampereelta". Lehden nimi muutetiin kuitenkin Tampereen Sanomiksi saman vuoden heinäkuun alussa. Lehden perustaja oli tamperelainen kirjakauppias Emil Hagelberg joka toimi myös lehden vastaavana toimittajana aina 1880-luvun alkuun saakka.


title: Tampereen Sanomat

text:
Vuonna 1881 Tampereen Sanomat uutisoi pilkallisesti J. V. Snellmanin 75-vuotispäiville osallistuneen tamperelaisen valtuuskunnan matkasta. Tämä suututti kyseiseen valtuuskuntaan kuuluneet lennätinpäällikkö F. V. Jalanderin ja tehtailija Anton Vuorisen niin, että he alkoivat puuhata uutta kilpailevaa lehteä Tampereelle. Tämän uuden lehden, Aamulehden, näytenumero ilmestyikin jo joulukuussa 1881. Tampereen Sanomat ilmestyi aina elokuuhun 1900 saakka, jolloin lehti jouduttiin talousvaikeuksien vuoksi lopettamaan. Lehti alkoi kuitenkin ilmestyä uudelleen syyskuusta 1905 alkaen.
Suomen sisällissodan aikana Tampereen Sanomien kirjapaino tuhoutui Tampereen taistelun aikana valkoisten tykkitulessa ja lehden ilmestyminen keskeytyi. Vuoden 1918 aikana Tampereen Sanomia painettiin vielä jonkin aikaa takavarikoidussa Kansan Lehden kirjapainossa. Lehti alkoi ilmestyä uudelleen 1920 "Maaseudun Sanomien" nimellä, mutta muutti sitten nimensä takaisin entiseen muotoon vuonna 1925.


title: Tampereen Sanomat

text: Joulukuussa 1866 painettiin yksi Tampereen Sanomien numero ensimmäisenä Suomessa puumassasta valmistetulle paperille perinteisen lumpuista valmistetun paperin asemesta. Puumassapaperi oli valmistettu Knut Fredrik Idestamin samana vuonna Tammerkosken alaputouksen luo perustamassa puulumpputehtaassa.


title: Tampereen Sanomat

text: Tampereen Sanomien ilmestyminen päättyi lopullisesti 30. marraskuuta 1939 kun kaikki lehden kolme toimittajaa lähtivät talvisotaan.


title: Meho Kodro

text: Meho Kodro (s. 12. tammikuuta 1967) on bosnialainen jalkapallovalmentaja ja entinen hyökkääjä. Joulukuusta 2016 lähtien hän on toiminut sveitsiläisen Servetten päävalmentajana.


title: Meho Kodro

text: Pitkänhuiskea Kodro tuli urallaan tunnetuksi loistavasta tekniikastaan ja hyvistä laukauksistaan. Pituutensa ansiosta hän oli myös vahva pääpelaaja. Hän aloitti uransa FK Velez Mostarin joukkueessa. Hän kerkesi pelata joukkueen paidassa 129 ottelua kunnes muutti Jugoslavian hajoamissotien alettua Espanjaan. Hän pelasi baskiseura Real Sociedadissa neljän kauden ajan ja nousi tunnetuksi hyökkääjäksi Espanjassa. Kaudella 1994–95 Kodro oli Primera Divisiónin toiseksi paras maalintekijä iskettyään 25 maalia 35 ottelussa.


title: Meho Kodro

text: 1995 Kodro siirtyi FC Barcelonaan. Hän ei kuitenkaan sopeutunut katalonialaisseuraan ja loukkaantumiset pahensivat Kodron tilannetta. Vaikka hänelle kertyikin 32 ottelua kauden aikana syntyi maaleja vain yhdeksän. Päävalmentaja Johan Cruijffin potkujen jälkeen myös Kodro jätti Barcelonan kauden 1995–96 päätyttyä ja suuntasi CD Tenerifeen. Vaikka Kodro sai säännöllisesti peliaikaa uudessa seurassan oli hän kaukana Sociedadin huippuvuosistaan.


title: Meho Kodro

text: Kaudella 1999–2000 Kodro pelasi Deportivo Alavésissa, mutta onnistui tekemään vain viisi maalia. Hän jätti kauden jälkeen Espanjan kentät ja siirtyi israelilaisseura Maccabi Tel Aviviin, jossa hän lopetti uransa kauden 2000–01 jälkeen.Kodro toimi kauden 2005–06 lopulla Real Sociedadin apuvalmentajana, mutta José Mari Bakeron saatua potkut ennen kauden 2006–07 alkua, myös Kodro jätti Sociedadin. Valmennusura sai todellisen alkunsa tammikuussa 2008, kun Kodro valittiin Bosnia ja Hertsegovinan jalkapallomaajoukkueen peräsimeen. Hän jätti valintaprosessissa taakseen muun muassa saksalaisvalmentaja Lothar Matthäusin. 17. toukokuuta samana vuonna kuitenkin ilmoitettiin, että Kodro saa lähteä joukkueesta, kun hän oli kieltäytynyt valmentamasta joukkuetta harjoitusmaaottelussa Irania vastaan.


title: Meho Kodro

text: Maajoukkuepestinsä jälkeen Kodro palasi Real Sociedadin organisaatioon juniorivalmentajaksi. Kesäkuussa 2010 hänestä tuli seuran reservijoukkueen päävalmentaja. Kodron johdolla Sociedad pelasi kolme kautta Segunda División B:ssa sijoittuen keskikastiin sijoille 11–12. Kodro jätti joukkueen kauden 2012/13 jälkeen.


title: Meho Kodro

text: Syyskuussa 2014 Kodrosta tuli FK Sarajevon päävalmentaja. Kodro sai kuitenkin potkut jo huhtikuussa 2015 kun kautta oli jäljellä enää kahdeksan kierrosta. Sarajevo oli liigassa toisena, kaksi pistettä kärjen perässä.


title: Meho Kodro

text: Joulukuussa 2016 Kodrosta tuli Sveitsin Challenge Leaguessa pelanneen Servetten päävalmentaja.


title: OGLE-2006-BLG-109L

text: OGLE-2006-BLG-109L on tähti Jousimiehen tähdistössä 4 900 valovuoden (1 500 pc) päässä Maasta. Sen massa on noin puolet Auringon massasta ja pintalämpötila vain noin 4 000 K.


title: OGLE-2006-BLG-109L

text: OGLE-2006-BLG-109L:n ympäriltä löydettiin maalis–huhtikuussa 2006 eksoplaneettakunta, johon kuuluu ainakin kaksi jättiläisplaneettaa. Monimutkaisen analysointiprosessin vuoksi löytö julkaistiin vasta helmikuussa 2008, ja se sai runsaasti huomiota, sillä kun huomioidaan keskustähden Aurinkoa pienempi koko, planeetat OGLE-2006-BLG-109L b ja OGLE-2006-BLG-109L c kiertävät sitä suhteessa vastaavilla etäisyyksillä kuin oman Aurinkokuntamme kaksi suurinta planeettaa: Jupiter ja Saturnus. Koska näiden planeettojen keskinäinen massasuhde on myös likimain sama kuin Jupiterilla ja Saturnuksella, OGLE-2006-BLG-109L:n planeettakunta muodostaa tavallaan oman Aurinkokuntamme "kutistetun" version.


title: OGLE-2006-BLG-109L

text: Planeettalöydön teki mm. eksoplaneettoja gravitaatiolinssi-ilmiön avulla etsivien OGLE-, microFUN-, MOA-, PLANET- sekä RoboNet-projektien muodostama verkosto.


title: Tammerfors Aftonblad

text: Tammerfors Aftonblad oli Tampereella vuosina 1882–1972 ilmestynyt ruotsinkielinen sanomalehti. Vuosina 1894–1897 sen nimenä oli "Tammerfors", vuosina 1897–1916 "Tammerfors Nyheter" ja vuosina 1899 ja 1916 jonkin aikaa "Tammerfors Annonsblad".


title: Tammerfors Aftonblad

text: "Tammerfors Aftonblad" oli Tampereen vähälukuisen ruotsinkielisen väestön paikallinen uutis- ja ilmoituslehti. Kielipolitiikassa se oli ruotsinmielinen ja muissa kysymyksissä vapaamielinen. Sortovuosina lehdestä tuli perustuslaillinen ja se sai kenraalikuvernööri Bobrikovilta määräaikaiset lakkautustuomiot vuosina 1899 ja 1901. "Tammerfors Nyheter" tuki ruotsalaista puoluetta ja vuodesta 1906 lähtien ruotsalaista kansanpuoluetta. Lehti lakkautettiin vuonna 1916, mutta se alkoi pian ilmestyä uudestaan vanhalla nimellään. Vuosina 1883–1885 sen kustannusyhtiö julkaisi myös suomenkielistä "Tampere"-lehteä.


title: Tammerfors Aftonblad

text: 1900-luvun kuluessa "Tammerfors Aftonbladista" tuli Tampereen ruotsinkieliselle sivistyneistölle ja teollisuuspiireille eräänlainen kallis ylellisyys, joka lukijakuntansa tavoin keskittyi lähinnä talous- ja kulttuuriasioihin. Uutisvälineenä se heikkeni jatkuvasti varsinkin muihin lehtiin verrattuna. Tappiollinen lehti pieneni vuosi vuodelta ja oli loppuvaiheessa lähes saman kokoinen kuin vuonna 1890. Lehti jouduttiin lopettamaan, koska Tampereen seudulla ei enää ollut riittävästi ruotsinkielisiä lukijoita.


title: Tammerfors Aftonblad

text: "Tammerfors Aftonblad" ilmestyi vuonna 1882 kerran, vuosina 1883–1894 kahdesti, vuosina 1894–1898 kolmesti, vuosina 1899–1934 neljästi, vuosina 1934–1939 kuudesti, vuonna 1940 neljästi, vuosina 1941–1950 jälleen kuudesti, vuosina 1951–1971 kahdesti ja vuosina 1971–1972 kerran viikossa. 1920-luvun lopulta vuoteen 1950 asti lehti ilmestyi kesäisin vain kolme kertaa viikossa ja viimeisenä kolmena vuonna se ei ilmestynyt kesällä lainkaan. Levikki oli jatkuvasti 400–600 kappaletta. Päätoimittajina ja vastaavina toimittajina työskentelivät Kuno Grahn (vt. 1882–1885), Fritz Wilén (1883–1887), Ossian Reuter (1887–1890), Otto Björkell (1890–1894), J. W. Starch (1894–1895), A. A. Wilén (1895–1896), Werner K. Lönnbeck (1895–1896), K. E. Björksten (vt. 1897–1899), Walter Zilliacus (vt. 1899–1901), Arthur Sundholm (1901–1904), Werner Lönnbeck (1904–1905), Axel Wallenius (vt. 1902–1905), Elias Lodenius (1905–1907), Max Hanemann (1907–1908), Alarik Hellström (1908–1910), Oskar Rosenqvist (1906–1910), Gustaf Johansson (1910–1911), Leo Holmberg (1911–1914), Ragnar A. Fleege (1914–1918), Axel Cederberg (vt. 1916–1917), Ragnar Eklund (vt. 1919), I. Partanen (vt. 1919–1920), Ivar Lindroos (1920–1924), G. Sanden (1924), E. Johansson (1924–1925), Ludvig Munsterhjelm (1925–1927), Herbert Sjölund (1927–1929), E. N. Tigerstedt (1929–1931), Harald Elfgren (1931–1946), Armas Appelgren (1946–1960) ja Fjalar Sundström (1961–1972).


title: Aragonian kuningaskunta

text: Aragonian kuningaskunta oli kuningaskunta Pyreneiden niemimaalla vuosina 1035–1137. Sen alue vastaa suunnilleen nykypäivän Aragonian autonomista aluetta Espanjassa. Kuningaskuntaa ei tule sekoittaa suurempaan, vuonna 1137 syntyneeseen Aragonian kruunuun, jossa Aragonian kuningaskunta oli jäsenenä monien muiden alueiden, kuten Valencian kuningaskunnan ja Katalonian ruhtinaskunnan kanssa. Kaikilla alueilla oli sama hallitsija jonka korkein titteli oli Aragonian kuningas.


title: Aragonian kuningaskunta

text: Kuningaskunta oli alun perin frankkien alue Jacan kaupungin ympärillä. Se oli liitetty Pamplonan kuningaskuntaan (myöhempi Navarran kuningaskunta) vuonna 925. Aragonian alue erotettiin Navarran kuningaskunnasta vuonna 1035 ja Ramiro I ylensi alueen kuningaskunnaksi. Kuningaskunnan laajetessa etelään valloittaen Al-Andaluksen arabialueita pääkaupunki siirrettiin ensin Huescaan vuonna 1095 ja myöhemmin Zaragozaan vuonna 1118. Vuoteen 1285 mennessä Aragonian eteläisimmätkin alueet oli vallattu maureilta.


title: Aragonian kuningaskunta

text: Aragonian kuningaskunta antoi nimen Aragonian kruunulle vuonna 1150 tehdyn personaaliunionin jälkeen. Unionissa olivat mukana Barcelonan kreivin Ramon Berenguer IV ja Aragonian kuningatar Petroliina. Aragonian kuninkailla oli myös Barcelonan kreivin arvonimi ja he hallitsivat alueita Aragoniassa ja Kataloniassa, ja myöhemmin Baleaareilla, Valenciassa, Sisiliassa, Napolissa ja Sardinialla. Aragonian kruunun kuningas oli paitsi Aragonian alueiden hallinnollinen kuningas, myös Valencian kuningas, Mallorcan kuningas (jonkin aikaa), Barcelonan kreivi, Montpellier’n lordi ja jonkin aikaa myös Ateenan ja Neopatrian herttua. Arvonimet antoivat hänelle ylivallan alueellaan. Arvonimiä vaihdeltiin, kun hävittiin ja voitettiin alueita. 1200-luvulla aateliston kuninkaanvastainen Aragonian unioni rajoitti kuninkaan valtaa.


title: Derek Landy

text: Derek Landy (s. 1974 Lusk, Dublinin kreivikunta) on irlantilainen kirjailija ja käsikirjoittaja. Hänen elokuvakäsikirjoituksiaan ovat "Dead Bodies" ja "Boy eats Girl". Landy on myös kirjoittanut nuortenkirjasarjaa luuranko-yksityisetsivä Keplo Leutokalmasta, josta on tällä hetkellä (2010) tehty englanniksi seitsemän osaa, joista suomeksi ovat ilmestyneet osat "Keplo Leutokalma, Leikkiä tulella, Kasvottomat, Pimeitä aikoja" sekä "Jäänteiset".


title: Derek Landy

text: Keplo Leutokalmasta kertovan sarjan käännösoikeudet on myyty kahdeksaantoista maahaan ja sarjasta on tekeillä myös elokuva.


title: Laird

text: Laird on skotlantilainen perinnöllinen arvonimi kartanonomistajalle. Toisin kuin englantilaisilla lordeilla lairdeilla ei ollut äänestysoikeutta historiallisessa Skotlannin parlamentissa, eikä myöhemmin Ison-Britannian kuningaskunnan House of Lordsissa. Lairdilla oli kuitenkin erilaisia feodalistisia oikeuksia.


title: Laird

text: Laird ei ole myöskään aatelisarvo.


title: Saat sen mistä luovut

text: Saat sen mistä luovut on kirjailija-terapeutti Tommy Hellstenin kirja. Teos on julkaistu myös englanniksi nimellä "Courage to Surrender". Hellstenin seitsemän paradoksia heijastelevat ainakin joiltain osin Raamatun opetusta, mutta hän selittää niitä lähinnä psykologis-filosofisesti järkeillen.


title: Saat sen mistä luovut

text: Tommy Hellstenin seitsemän paradoksia ovat